title: Silvinha

text: Silvinha kuului hopeaa voittaneeseen Brasilian maajoukkueeseen Atlantan olympialaisissa, ja neljä vuotta myöhemmin Sydneyn olympiakisoissa hän ylsi joukkueineen pronssille. Maailmanmestaruuskilpailuissa hän oli mukana kahdesti vuosina 1998 ja 2002. Saksassa 1998 Brasilia sijoittui neljänneksi ja Kiinassa 2002 seitsemänneksi. Silvinha voitti mitaleita myös Amerikan-mestaruuskilpailuista, Pan-Amerikan kisoista ja Etelä-Amerikan-mestaruuskilpailuista. Seuratasolla hän voitti muun muassa Brasilian mestaruuden vuosina 1998 ja 2000 sekä Brasilian cup-mestaruuden vuosina 1994, 1995 ja 1997.


title: Yōji Yamada

text: Yōji Yamada (; s. 13. syyskuuta 1931) on japanilainen elokuvaohjaaja. Hänet tunnetaan parhaiten kymmeniä osia käsittämään kasvaneesta Tora-san-sarjasta, jossa pääosan esittäjänä oli Kiyoshi Atsumi.


title: Yōji Yamada

text: Yamada on voittanut useita Japanin akatemian palkintoja. Hän oli vuonna 2003 ehdolla myös parhaan vieraskielisen elokuvan Oscar-palkinnon saajaksi.


title: Yōji Yamada

text: Yamada on jatkanut uraansa menestyksellä vielä Kiyoshi Atsumin kuoltua vuonna 1996. Hänen myöhäisempää tuotantoaan on Shūhei Fujisawan novellien ja romaanien pohjalta tehty elokuva-trilogia, jonka muodostavat elokuvat "Samurai hämyisen illan" (2002), "Kakushi ken oni no tsume" (2004) ja "Bushi no ichibun" (2006).


title: Richard Leigh

text: Richard Leigh (16. elokuuta 1943 New Jersey – 21. marraskuuta 2007 Lontoo, Britannia) oli amerikkalaissyntyinen, Britanniassa suurimman osan elämäänsä asunut kirjailija.


title: Richard Leigh

text: Leigh nousi maineeseen teoksen "Pyhä veri, pyhä Graal" yhtenä tekijänä Michael Baigentin ja Henry Lincolnin ohella. Leigh oli tavannut Baigentin vuonna 1975 kesäyliopistossa, jossa he olivat luennoimassa kirjallisuudesta.


title: Richard Leigh

text: "Pyhä veri, pyhä Graal" oli paitsi kiistelty, myös viime vuosikymmenien myydyimpiä teoksia. Siinä esitettiin, ettei Jeesus kuollutkaan ristiinnaulittuna, vaan jäi henkiin, meni naimisiin Magdalan Marian kanssa ja muutti perheineen Etelä-Ranskaan ja tämän virallisen kertomuksen takana olisi salaliitto jonka takana olisivat olleet temppeliritarit


title: Richard Leigh

text: Leigh opiskeli kirjallisuutta Tuftsin ja Chicagon yliopistoissa ja sai filosofian tohtorin arvon väiteltyään New Yorkin valtionyliopistossa. Hän muutti Lontooseen 1970-luvun puolivälissä.


title: Ekumeeninen liike

text: Ekumeeninen liike on kristittyjen parissa toimiva maailmanlaajuinen suuntaus, joka pyrkii edistämään kristillisten kirkkokuntien ja yhteisöjen yhteyttä ja maailmanlaajan kirkon näkyvää ykseyttä. Sana ekumeeninen juontuu kreikankielisestä sanasta "oikū´menos", joka merkitsee asuttua maailmaa. Sanalla on kirkollisessa kielenkäytössä alettu tarkoittaa ’koko kristikuntaa koskevaa’, sellaista toimintaa, joka ajaa kirkkojen välisen yhteyden asiaa.


title: Ekumeeninen liike

text: Kirkon keskeisimmät ekumeeniset ongelmat liittyvät kasteen, ehtoollisen ja kirkollisen viran erilaisiin tulkintoihin, eivät niinkään kirkkojen hallinnollisiin kysymyksiin.


title: Ekumeeninen liike

text: Kristuksen kirkko oli lähes 1000 vuoden ajan muodollisesti yhtenäinen. Sen jälkeen se on hajaantunut opillisten erimielisyyksien vuoksi useisiin eri suuntauksiin ja nämä suuntauksetkin usein vielä edelleen.


title: Ekumeeninen liike

text: Yhteyspyrkimyksiä varten on perustettu 1800-luvun lopussa ja 1900-luvun alkupuolella muun muassa seuraavat järjestöt:Edellä mainitut järjestöt raivasivat eräänlaisina edelläkävijäliikkeinä tietä kirkkojen väliselle yhteisymmärrykselle. Kirkkojen Maailmanneuvoston juurina olivat varsinaisesti seuraavat kolme syntynyttä liikettä:Yhteyspyrkimykset ovat vaikuttaneet myös tunnustuskunnallisten maailmanjärjestöjen, kuten Luterilaisen maailmanliiton perustamiseen vuonna 1947. Kristittyjen välistä hengellistä yhteistoimintaa yksilötasolla ovat harjoittaneet esimerkiksi Evankelinen allianssi, NMKY, NNKY, kristillinen ylioppilasliike ja jotkut lähetysseurat.


title: Manuel Ferrara

text: Manuel Ferrara (s. 1. marraskuuta 1975) on ranskalainen pornonäyttelijä. Hän syntyi Gagnyssä, aloitti uransa vuonna 1997 ja on tähän mennessä esiintynyt sadoissa elokuvissa. Hän meni tammikuussa 2005 naimisiin pornonäyttelijä Dana Vespolin kanssa.


title: Manuel Ferrara

text: Ferraralle on myönnetty useita XRCO- ja AVN-palkintoja. Hän on tehnyt yhteistyötä muiden muassa Angelica Costellon ja Katsunin kanssa.


title: Angelica Costello

text: Angelica Costello (s. 5. kesäkuuta 1978) on yhdysvaltalainen pornonäyttelijä ja -malli. Hän syntyi Plattsburghissa, New Yorkissa, ja hänellä on italialaista ja intiaanitaustaa.


title: Angelica Costello

text: Sadoissa elokuvissa esiintynyt Costello jakoi vuonna 2005 AVN-palkinnon Manuel Ferraran kanssa.


title: Angelica Costello

text: Costello oli kesäkuussa 1999 "Penthouse"-lehden Pet of the Month.


title: PKZIP

text: PKZIP on tiedonpakkausohjelma, jonka kirjoitti Phil Katz, ja jota markkinoi hänen perustamansa yhtiö PKWARE. PKZIP on akronyymi sanoista Phil Katz ZIP. PKZIPin ensiversio julkaistiin 1989, ja se oli täysin komentorivipohjainen shareware-ohjelma, jonka rekisteröinti maksoi 25 Yhdysvaltain dollaria.


title: PKZIP

text: Tiedostojen arkistointi oli yleistä jo 1970-luvulla, sillä siihen tarvittavat työkalut (ar, shar, tar) sisältyivät Unix-käyttöjärjestelmiin. Nämä apuohjelmat oli tarkoitettu tiedostojen varmuuskopiointiin ja levitykseen yhtenä suurena pakettina.


title: PKZIP

text: 1980-luvulla "System Enhancement Associates" -yhtiö (SEA) kehitti ARC-nimisen shareware-ohjelman, joka pohjautui edellä mainittuihin Unix-apuohjelmiin, mutta tiedostojen arkistoinnin lisäksi se kykeni myös pakkaamaan datan pienempään tilaan. Tämä ominaisuus oli tärkeä, koska levytila oli kallista ja tietoliikenneyhteydet hitaita. ARC-ohjelman tiedostopääte oli arc.


title: PKZIP

text: Myöhemmin Phil Katz kehitti ARCista omat versionsa PKARC ja PKXARC, joista edellinen pakkasi ja jälkimmäinen purki pakatun tiedoston. PKARC oli ARCia nopeampi ja sen muistivaatimukset olivat pienemmät, koska pakkaus- ja purkuohjelmat olivat erilliset toisin kuin esikuvansa ARC. Pienempi koodi mahdollisti myös itsepurkautuvien pakettien luomisen, sillä purkuohjelma voitiin sisällyttää pakattuun tiedostoon. Vastaanottaja saattoi näin avata paketin vain antamalla tiedoston nimen komentokehotteessa, vaikka hänellä ei olisi ollutkaan itse pakkaus- ja purkuohjelmaa hallussaan.


title: PKZIP

text: SEA haastoi Katzin oikeuteen tavaramerkki- ja tekijänoikeusrikkomuksesta, koska heidän mukaansa Katz oli käyttänyt ARCin koodia omassa ohjelmassaan. Katz hävisi oikeuskäsittelyn ja tuomittiin maksamaan 62 500 dollaria SEA:n oikeudenkäyntikuluja. Oikeuskäsittelyn aikana kävi ilmi, että Katz oli käyttänyt melkein pelkästään ARCin lähdekoodia ja oli ainoastaan parantanut sitä toimimaan nopeammin. Pääasiassa hän oli muuttanut algoritmin sananpituutta kahdestatoista bitistä kolmeentoista, mikä nosti binääritiedostojen pakkausastetta tavallisissa tapauksissa. Oikeuskäsittelyn seurauksena Katz muutti ohjelmansa nimeä PKPAKiksi ja PKUNPAKiksi ja kehitti sitten uudet PKZIPin and PKUNZIPin, jotka perustuivat erilaiseen pakkaustekniikkaan. SEA:n oikeustoimet ärsyttivät monia sharewaren käyttäjiä, koska SEA nähtiin "suurena kasvottomana yrityksenä" ja Katz "tavallisena kadunmiehenä", vaikka todellisuudessa molemmat olivat siihen aikaan pieniä autotalliyrityksiä. Siitäkin huolimatta monet tietokoneharrastajat suosivat Katzia, koska hänen ohjelmiensa pakkauskyky oli kilpailijaansa parempi. SEA:n ARC jäi vähitellen syrjään, jolloin PKZIPistä ja PKUNZIPistä tuli MS-DOS -ympäristön hallitseva pakkausohjelma.


title: PKZIP

text: 1980-luvulla ilmaantui myös muita pakkausohjelmia, kuten Rahul Dhesin ZOO, Dean Cooperin DWC, Robert K. Jungin ARJ sekä Haruhiko Okomuran ja Haruyasu Yoshizakin LHarc.


title: Kiyoshi Atsumi

text: Kiyoshi Atsumi (; 10. maaliskuuta 1928 – 4. elokuuta 1996) oli japanilainen näyttelijä.


title: Kiyoshi Atsumi

text: Atsumi aloitti showuransa vuonna 1951 ja teki debyyttinsä televisiossa vuonna 1956 sekä elokuvassa vuonna 1957. Hän tuli tunnetuksi kymmenistä "Tora-san"-elokuvista, jotka ilmestyivät vuosina 1969–1995.


title: Kiyoshi Atsumi

text: Atsumi kuoli keuhkosyöpään 78 vuoden ikäisenä.


title: Rudolf Schuster

text: Rudolf Schuster (s. 4. tammikuuta 1934) on slovakialainen poliitikko, joka toimi maansa presidenttinä vuodesta 1999 siihen, kunnes hävisi presidentinvaalit 2004. Hän oli myös Košicen pormestari (1983–1986, 1994–1999).


title: Rudolf Schuster

text: Hän on syntynyt slovakialais-saksalaiseen perheeseen, ja hänen äitinsä on unkarilainen. Hän puhuu sujuvasti slovakiaa, unkaria, tšekkiä, englantia, saksaa ja venäjää.


title: Michal Kováč

text: Michal Kováč (5. elokuuta 1930 Ľubiša – 5. lokakuuta 2016) oli slovakialainen poliitikko. Hän kuului Kansanpuolue – Demokraattisen Slovakian liike -puolueeseen.


title: Michal Kováč

text: Kováč vastusti ankarasti Vladimír Mečiarin hallitusta. Hän toimi itse maansa presidenttinä vuosina 1993–1998.


title: Al-Qudsin yliopisto

text: Al-Qudsin yliopisto on palestiinalaishallinnon ylläpitämä yliopisto Jerusalemissa, joka on perustettu vuonna 1984.


title: Al-Qudsin yliopisto

text: Yliopistolla on kymmenen tiedekuntaa neljällä kampuksella, jotka ovat hammaslääketieteellinen, koraanin ja islamintutkimuksen, luonnontieteellinen, lääketieteellinen, oikeustieteellinen, taiteiden, teknillinen ja terveystieteiden tiedekunnat.


title: Reborn (Northern Kingsin albumi)

text: Reborn on Northern Kings -yhtyeen debyyttialbumi, joka julkaistiin 31. lokakuuta 2007. Levyllä on uusia sovituksia tunnetuista hiteistä. Levyn ensimmäinen single on Tina Turnerin ”We Don’t Need Another Hero”. Toisena singlenä julkaistiin Lionel Richien ”Hello”. Albumi debytoi Suomen virallisen listan seitsemännellä sijalla, ja pysyi listalla yhteensä 12 viikkoa., ja se myi julkaisuvuonnaan kultalevyyn oikeuttavan määrän eli 15 000 kappaletta.


title: Reborn (Northern Kingsin albumi)

text: Alkuperäinen esittäjä suluissa.


title: Parhaan draamasarjan Golden Globe -palkinto

text: Tämä on luettelo Golden Globe -palkinnon voittaneista draamasarjoista.


title: Pioneerirykmentti

text: Pioneerirykmentti (lyhenne PIONR, aik. PionR) oli Suomen maavoimiin kuulunut Keuruulla toiminut rauhanajan joukko-osasto. Rykmentti sijaitsi Keski-Suomessa ja se oli samalla pioneeri- ja suojelualojen koulutus- ja kehittämiskeskus. Rykmentissä koulutettiin varusmiehiä, reserviläisiä ja palkattua henkilökuntaa. Rykmentissä työskenteli noin 250 palkattuun henkilökuntaan kuuluvaa ja siellä koulutettiin vuosittain noin tuhat varusmiestä. Sen rauhanajan kokoonpanoon kuului Pioneeri- ja Suojelukoulu (Pion- ja SluK), Keski-Suomen Pioneeripataljoona (KSPionP) ja Huoltokeskus (Hkesk/PIONR).


title: Pioneerirykmentti

text: Rykmentin koulutuspaikoista uusin oli vuonna 1991 rakennettu moderni koulutushalli, jossa pioneeri- ja suojelutaistelijoille annettiin alansa kalustokoulutusta erilaisille järjestelmille. Joukkoyksiköt muodostivat Keurusselkä-järven luoteisrannalla sijaitsevan Keuruun varuskunnan.


title: Pioneerirykmentti

text: Pioneerirykmentti oli perustettu 1. tammikuuta 2004 ja sen vuosipäivää vietettiin 25. heinäkuuta, joka on Saksan jääkäreiden 1916 Latviassa venäläisiä vastaan käymän Schmardenin taistelun vuosipäivä. Preussilaiseen jääkäripataljoona 27:ään kuului neljäntenä komppaniana alusta alkaen myös pioneerikomppania teknisenä aselajina.


title: Pioneerirykmentti

text: Puolustusvoimat päätti lakkauttaa joukko-osaston osana puolustusvoimauudistusta vuoden 2014 loppuun mennessä.


title: Pioneerirykmentti

text:
Varuskunnalta vapautuviin tiloihin on suunnitteilla kansainväliset mitat täyttävä ampumaurheilukeskus vuodesta 2015 lukien. Syksyllä 2015 kasarmeihin jouduttiin majoittamaan väliaikaisesti pakolaisia.
Alueen palvelussuhdeasunnot tulivat myyntiin jo vuonna 2014.


title: Pioneerirykmentti

text: Rykmentin komentaja toimi samalla Keuruun varuskunnan päällikkönä.Rykmentin kunniamarssina oli Kristeri Westerin ja Heikki Klemetin säveltämä Koljonvirran marssi.


title: Pioneerirykmentti

text: Pioneerirykmentin historia alkoi vuodesta 1919, jolloin annettiin käsky Pioneeripataljoona 1 -nimen käytöstä. Sittemmin joukon nimenä on ollut myös Pioneeripataljoona ja vuodesta 1944 lukien Pioneerirykmentti aina sen lakkauttamiseen saakka 1967. Tämän jälkeen joukko-osasto toimi nimellä Keski-Suomen Rykmentti (KeSR).


title: Pilar Bardem

text: Pilar Bardem Muñoz (s. 14. maaliskuuta 1939 Sevilla) on espanjalainen näyttelijä. Hänen poikansa on näyttelijä Javier Bardem.


title: Pilar Bardem

text: Bardemille myönnettiin vuonna 1996 parhaan naissivuosan esittäjän Goya-palkinto.


title: Paras naispääosa musikaali- tai komediasarjassa (Golden Globe)

text: Paras naispääosa musikaali- tai komediasarjassa on yksi Golden Globe -palkinnon televisio-ohjelmille jaettavien palkintojen palkintosarjoista.


title: Javier Bardem

text: Javier Ángel Encinas Bardem (s. 1. maaliskuuta 1969 Las Palmas, Espanja) on espanjalainen Oscar-palkittu näyttelijä. Hän on tehnyt kymmeniä elokuvia kotimaassaan, mutta kansainvälinen tähti hänestä tuli vasta elokuvan "Ennen yötä" Oscar-ehdokkuuden saaneen pääosaroolin jälkeen. Roolistaan antagonisti Anton Chigurhina elokuvassa "Menetetty maa" hänet palkittiin parhaan miessivuosan Oscarilla, Golden Globella, Baftalla ja Screen Actors Guildilla. Bardem on ensimmäinen espanjalainen niin Oscar-ehdokas kuin -voittajakin. Bardem näyttelee Raoul Silva -nimistä antagonistia James Bond -elokuvassa "007 Skyfall".


title: Javier Bardem

text: Ennen menestystään elokuva-alalla Bardem pelasi rugbya ja eteni jopa Espanjan maajoukkueeseen.


title: Javier Bardem

text: Hän nousi kansainväliseen kuuluisuuteen 1990-luvun alussa elokuvalla "Kinkkua, kinkkua", jossa hän näytteli tulevan vaimonsa Penélope Cruzin kanssa.


title: Javier Bardem

text: Bardemin isoisä Rafael Bardem, isoäiti Matilde Muñoz Sampedro, äiti Pilar Bardem, veli Carlos Bardem ja sisko Carmen Bardem ovat tai olivat näyttelijöitä. Eno Juan Antonio Bardem oli ohjaaja ja käsikirjoittaja. Bardem ja Penélope Cruz avioituivat heinäkuussa 2010. Bardem ei osaa ajaa autoa ja hän käyttää itsestään nimikettä ”työmies” näyttelijän sijaan.


title: Lyypekin satama

text: Lyypekin satama (, LOCODE: DE LBC tai DE TRV ) on Lyypekissä Pohjois-Saksassa, Itämeren lounaisosassa ja sijaitseva merkittävä kauppasatama. Lyypekin satamaan kuuluu useita terminaaleja, esimerkiksi lauttaliikenteen käyttämä Skandinavienkai Lyypekkiin kuuluvassa Travemündessä. Satama on Saksan suurin Itämeren satama ja tärkeä usean Suomen sataman logistiikkaketjussa. Lyypekin satamatoiminnoista vastaa pääasiallisesti satamayhtiö Lübecker Hafen-Gesellschaft, joskin Lehmannkain terminaalia operoi oma yhtiönsä.


title: Lyypekin satama

text: Lyypekin satama kattaa 2,2 neliökilometrin alueen. Sataman laiturien yhteispituus on 7,5 kilometriä. Satamaan on rautatieyhteys ja kanavayhteys Elbelle ja jokiliikenteeseen sopivilla aluksilla lukuisiin sisämaan satamiin. Viikoittain satamasta lähtee noin 150 rahtijunaa. Satamaan liikennöi runsaasti Itämeren sisäisillä reiteillä kulkevaa, lyhyenmatkan Ro-ro-alusta. Satama on Euroopan suurin paperiteollisuuden satama; esimerkiksi vuonna 2009 sataman kautta kulki 3,5 miljoonaa tonnia paperia. Sataman kautta kulki myös noin 250 tuhatta uutta tai käytettyä autoa vuosittain.


title: Lyypekin satama

text: Rahtimäärällä mitattuna ehdottamasti merkittävintä oli liikenne Travemünden Skandinavian laiturin (Skandinavienkai) kautta; terminaalin kautta kulki vuonna 2011 luokkaa 70 prosenttia koko sataman rahdista.


title: Lyypekin satama

text: Lyypekin sataman vuosittainen rahtimäärä:Lehmannkai on Finnlinesin käyttämä, Lehmann GmbH:n operoima terminaali Lyypekissä (osoite Lehmannkai 2, Seelandstr. 15, D-23569 Lübeck).


title: Bertil Antonsson

text: Hans Bertil August Antonsson (19. kesäkuuta 1921 – 27. marraskuuta 2006) oli ruotsalainen painija, joka kilpaili sekä kreikkalais-roomalaisessa että vapaapainissa.


title: Bertil Antonsson

text: Antonsson voitti urallaan kolme maailmanmestaruutta: 1950 Tukholmassa kreikkalais-roomalaisessa painissa, 1951 Helsingissä vapaapainissa ja 1953 Napolissa jälleen kreikkalais-roomalaisessa painissa. Kaikki maailmanmestaruudet tulivat raskaasta sarjasta (yli 87 kg). Vapaapainissa Antonsson voitti myös Euroopan mestaruuden 1946 Tukholmasta. Lisäksi hän saavutti MM-hopeaa vapaapainista 1954 ja kreikkalais-roomalaisesta painista 1955 Karlsruhessa.


title: Bertil Antonsson

text: Olympialaisissa Antonsson kilpaili neljästi. Lontoosta 1948 hän saavutti yli 87 kilon sarjasta hopeaa. Helsingissä 1952 hän saavutti myös Raskaassa sarjassa hopeaa. Hän sijoittui 87 kilon sarjassa viidenneksi Melbournessa 1956 ja seitsemänneksi Roomassa 1960.


title: Glynis Johns

text: Glynis Johns (s. 5. lokakuuta 1923 Pretoria, Etelä-Afrikka) on brittiläinen näyttelijä. Hän on työskennellyt sekä elokuvissa, televisiossa että teatterissa. Hän sai parhaan naissivuosan Oscar-ehdokkuuden roolistaan elokuvassa "Maankiertäjät" (1960). Hänet palkittiin Tonylla vuonna 1973 roolistaan Stephen Sondheimin "A Little Night Music" -musikaalissa. Hänet tunnetaan myös muun muassa Vilma Pankin roolistaan musikaalielokuvassa "Maija Poppanen" (1964).


title: Glynis Johns

text: Johns on ollut neljästi naimisissa. Hänellä oli yksi lapsi. Glynis Johns nimettiin Disney-legendaksi vuonna 1998.


title: Retropelaaminen

text: Retropelaamisella tarkoitetaan nykypäivänä tapahtuvaa pelaamista 1970-, 1980- ja 1990-luvun alun videopelilaitteita ja pelejä hyödyntämällä, tai vaihtoehtoisesti klassikkopelien pelaamista emulaattoreita käyttämällä. Latinankielinen sana "retro" viittaa takaisin paluuseen, johonkin toistuvaan.


title: Retropelaaminen

text: Aiemmin retropelaamisella tarkoitettiin pääsääntöisesti henkilökohtaisia tietokoneita edeltäneiden pelilaitteiden käyttöä, mutta käsite on laajentunut populaarikielessä tarkoittamaan myös uudempia käytöstä poistuneita pelilaitteita. Käsite kattaa pelaamisen lisäksi muunlaisia aktiviteetteja, joihin sisältyvät erilaiset lisätarvikkeet, peleihin liittyvät musiikkivideot ja kirjallisuus sekä myös monenlaiset kulttuurikäytännöt ja internetyhteisöt. Retropelaaminen on vahvasti sidoksissa keräilykulttuuriin.


title: Retropelaaminen

text: Internetin mukanaan tuomat keskustelupalstat ovat mahdollistaneet retropelikulttuurin ja -yhteisöjen muodostumisen. Retropelauskulttuuriin kuuluu vanhojen alustojen keräily ja niillä pelaaminen. Retropelaajiksi kutsutaankin aktiivisesti vanhoja pelejä pelaavien lisäksi näiden videopelilaitteiden ja pelien keräilijöitä.


title: Retropelaaminen

text: Vanhoilla videopelikonsoleilla ja peleillä käydään kauppaa eBayn ja Huuto.netin kaltaisilla vertaiskauppasivustoilla, minkä lisäksi harrastuksen ympärille on muodostunut sekä paikallisia että valtakunnallisia tapahtumia, “coneja” (), joissa ostetaan, myydään ja vaihdetaan retropelejä.


title: Retropelaaminen

text: Retropelaaminen popularisoitui osittain emulointi-alakulttuurin kasvun ansiosta 1990-luvun puolivälissä. Tuolloin kehitettiin Windows ja MS-DOS-pohjaisia ohjelmistoja, jotka ohjasivat PC:itä emuloimaan vanhempien videopelikonsolien laitteistoja. Nämä emulaattorit ymmärtävät pelien ROM-tiedostoja, jotka kopioitiin alkuperäisistä kaseteista. Tiedostojen jakelusivustot ja ohjelmistot toivat nämä ROM-tiedostot pelaajien saataville. Esimerkiksi Gamespy-sivustolta löytyy linkkejä erilaisiin emulaattoreihin.


title: Retropelaaminen

text: Osa emulaattoreista on tuotettu open source -projektien avulla. Koodi kehitetään avoimen lähdekoodin metodologiaa käyttämällä ja jaetaan vastaavan lisenssin alla. Kaikki emulaattorit eivät ole avoimia, vaikkakin saattavat sisältää joitain avoimuuden piirteitä. Esimerkiksi MAME-emulaattorin lisenssin mukaan uudelleenjakaminen on sallittua, mutta kaupallinen käyttö on kielletty.


title: Retropelaaminen

text: Emulointikulttuuriin liittyy myös paljon ongelmia, kuten konsolipelien pelaamisen kömpelöys näppäimistöllä ja ROM-sivustojen lyhytikäisyys. Tämän vuoksi retropelaaminen PC:llä ei ole yhtä suosittua kuin virallisesti hyväksytyn retropelaustarjonnan hyödyntäminen. Joka tapauksessa PC-emulointi on kehittynyt ja alakulttuuri on laajentunut myös konsolipohjaiseen emulointiin. Esimerkiksi Wii on mahdollista saada ymmärtämään Sega Mega Drive ROM:eja.


title: Retropelaaminen

text: Sen lisäksi, että emulaattorit mahdollistavat vanhempien videopelien pelaamisen, ne antavat mahdollisuuden hyötyä uuden teknologian tuomista mahdollisuuksista ja kokea pelit täysin uudella tavalla. Emulaattorit jäljittelevät alkuperäislaitteen toimintaa, joskaan läheskään kaikki emulaattorit eivät ole täysin uskollisia emulaatiossaan.


title: Retropelaaminen

text: Sega Mega Driveä, Sega CD:tä, Sega 32X:ää ja Sega Master Systemiä emuloiva AGES-emulaattori antaa pelaajien pelata pelejä useilla eri alueilla, nopeuttaa tai hidastaa pelejä, vaihdella äänennopeutta, tallentaa ja ladata pelin missä vaiheessa tahansa ottaakseen näytönkaappauksen, ja luoda demovideoita tai audiolokeja pelitilanteista. NesterJ NES Emulator puolestaan mahdollistaa Nintendo Entertainment Systemille luotujen pelien pelaamisen Sony PSP-käsikonsolilla. Se antaa pelaajille mahdollisuuden mennä pelissä eteen- tai taaksepäin kesken pelin, käyttää huijauskoodeja ja manipuloida grafiikoita.


title: Retropelaaminen

text: Vastaavia emulaattoreita on kehitetty myös mobiililaitteille, vaikkakin vain harvat ovat virallisesti peliyhtiöiden tukemia.


title: Retropelaaminen

text: Uudelleenjulkaisut ovat nimensä mukaisesti uusia julkaisuja vanhoista peleistä. Klassikkopelejä julkaistaan usein Wiin ja Xbox 360:n kaltaisille uudemmille alustoille. Julkaisijat painavat usein uusiopainoksia hyvin myyneistä peleistä. Yksi esimerkki tästä on PlayStation Essentials -linja Euroopassa. Luvanhaltijat voivat myös uudelleenjulkaista vanhoja pelejä joko fyysisesti kokoelmalevyllä tai digitaalisesti PlayStation Networkin kaltaisten latauspalveluiden kautta.


title: Retropelaaminen

text: Digitaalisia uudelleenjulkaisualustoja ovat muun muassa PlayStation Network, Wii Shop Channel sekä GOG.com.


title: Retropelaaminen

text: Wii Shop Channel toimii Wii-konsolilla. Sen kautta pystyy ostamaan digitaalisesti niin vanhoja Nintendo-pelejä kuin muidenkin alustojen pelejä, kuten Neo Geo AES-, Turbografx/PC Engine- ja Commodore 64 -pelejä.


title: Retropelaaminen

text: Vuonna 2006 Nintendo julkaisi Virtual Console-nimisen pelikirjaston, jonka tarjoama valikoima kehitettiin aikoinaan videopelisysteemeille, joiden teknologioita pidetään nykyään vanhentuneina. Kirjastosta pystyy siis ostamaan ja lataamaan videopelejä, joiden alkuperäiskonsoleita ei enää valmisteta eivätkä niiden kehittäjät tai tuottajat enää tue kyseisiä videopelejä. Nintendon tuolloisen toimitusjohtajan Satoru Iwatan mukaan palvelu oli myynyt yli kymmenen miljoonaa peliä muutaman ensimmäisen kuukauden aikana. Vuonna 2013 Nintendo oli julkaissut jo yli 350 peliä Virtual Consolen USA:n kirjastossa ja yli 600 Japanin kirjastossa.


title: Retropelaaminen

text: Myös Nintendon kilpailijat Microsoft ja Sony myyvät vanhoja pelejä samantyyppisten palveluiden kautta. Myyntiä on eniten peleillä, jotka julkaistiin aikoinaan vanhemmille konsoleille tai joita pystyi aiemmin pelaamaan vain pelihalleissa. Esimerkiksi PlayStation Networkista voi ostaa digitaalisesti PlayStation 1- ja 2 -pelejä ja ladata ne konsolille pelattavaksi.


title: Retropelaaminen

text: GOG.com, eli Good Old Games, on CD Projekt -peliyhtiön omistuksessa oleva nettisivu, jolta voi ostaa sekä vanhoja että uusia PC-pelejä digitaalisesti. Sivulta ostetut vanhat pelit on konfiguroitu niin, että ne toimivat automaattisesti uudemmilla käyttöjärjestelmillä.


title: Retropelaaminen

text: Fyysiset uudelleenjulkaisut ovat useimmiten alkuperäiskonsolin ulkonäköä jäljitteleviä ns. ”plug & play” -laitteita, jotka kytkeytyvät suoraan televisioon ja sisältävät valmiiksi asennetun lajitelman jonkin vanhan konsolin pelejä. Esimerkkejä fyysisistä uudelleenjulkaisuista ovat Atarin julkaisema Atari Flashback (2004), jossa on sisäänrakennettuja Atari 2600 ja Atari 7800 -pelejä, sekä Nintendon julkaisema Nintendo Classic Mini: Nintendo Entertainment System (2016), joka sisältää 30 valmiiksi asennettua Nintendo Entertainment System -peliä.


title: Retropelaaminen

text: CD- ja DVD-formaatteihin perustuvien pelikonsolien ilmestyminen antoi mahdollisuuden julkaista kahdenkymmenen tai useamman pelin kokoelmia yhdellä levyllä. Ylimääräisen muistitilan ansiosta vanhempiin peleihin saatiin lisättyä uutta sisältöä, kuten konseptitaidetta, pelintekijöiden haastatteluja, bonustasoja ja muita uusia ominaisuuksia, jotka eivät olleet mahdollisia pelien alkuperäisjulkaisujen aikaan. Tämän lisäksi osa julkaisuista on graafisesti paranneltuja (esimerkiksi Atari Classics -kokoelma) ja myös itse pelitilanteita pystyy muuntelemaan lukuisin eri tavoin, kuten syöttämällä automaattisesti huijauskoodeja, tallentamalla peliä missä tahansa tilanteessa ja ohittamalla tasoja.


title: Retropelaaminen

text: Monet retropelaajat ja pelijournalistit kritisoivat virallisia kokoelmajulkaisuja siitä syystä, että niistä puuttuu usein joitain tärkeitä, peleille ominaisia avainosia. Hyvänä esimerkkinä toimii lähes maailmanlaajuisesti alkuperäisjulkaisuille epäuskolliseksi leimattu Sega Classics Collection, joka sisältää muun muassa Segalla alun perin julkaistut kaksiulotteiset Golden Axe (1989) ja Space Harrier (1985) -pelit kolmiulotteisina.


title: Retropelaaminen

text: Kiistaa on syntynyt myös siitä, mille peleille kuuluisi antaa kokoelmissa “klassikon” status. Esimerkiksi retropelikulttuurissa merkittävänä pidetyn Street Fighter II -pelin poisjättäminen Capcom Classics -kokoelmasta aiheutti suurta kritiikkiä retropeliyhteisössä. Jotkut retropelisivustot jopa kehottivat boikotoimaan kokoelmaa ja lataamaan laittomia ROM:eja puuttuvasta pelistä.


title: Retropelaaminen

text: Yksi retropelaamisen muoto on eri aluekoodien pelien ja pelilaitteiden maahantuonti, “importtaus” (), ja keräily. Useat konsolit ovat aluelukittuja, mikä tarkoittaa, ettei esimerkiksi eurooppalaisella konsolilla voi pelata amerikkalaisia tai japanilaisia pelejä.


title: Retropelaaminen

text: Yleensä konsolit on lukittu kolmeen eri alueeseen: PAL (Eurooppa), NTSC-U (Pohjois-Amerikka) ja NTSC-J (Japani).


title: Retropelaaminen

text: Eri alueilla, varsinkin Japanissa, on julkaistu pelejä, joita ei ole koskaan julkaistu muualla, minkä vuoksi keräilijät ovat kiinnostuneet hankkimaan muiden alueiden konsoleita ja pelejä itselleen. Tokion Akihabara-alue on kuuluisa esimerkki monista retropelejä myyvistä kaupoistaan (mm. Super Potato -kauppa).


title: Retropelaaminen

text: Yksi yleinen syy importtaukselle on se, että joidenkin vanhojen pelialustojen pelit pyörivät nopeammin pohjoisamerikkalaisissa ja japanilaisissa pelikonsoleissa alueellista hertsieroista johtuen. Useiden vanhojen konsolien käyttämä taajuusstandardi on Yhdysvalloissa ja Japanissa 60 Hz, kun taas Euroopassa 50 Hz, mistä johtuen eurooppalaiset pelit ovat usein 17% hitaampia. Tästä johtuen joidenkin pelien amerikkalaista tai japanilaista versiota on saatettu pitää teknisesti eurooppalaista versiota parempana.


title: Retropelaaminen

text: Esimerkkejä aluekoodittomista konsoleista ovat Turbografx/PC Engine CD, Neo Geo AES ja Panasonic 3DO. Valtaosa käsikonsoleista on aluekoodittomia: Nintendo 3DS on ainoa huomattava poikkeus aluelukitusta käsikonsolista. Aikaisempi Nintendo DS ja Nintendon muut käsikonsolit ovat aluekoodittomia.


title: Retropelaaminen

text: Modauksella, eli konsolin sisäosien muokkaamisella, voidaan poistaa aluelukitus konsolista, mutta modauksella on myös muita käyttötarkoituksia. Esimerkiksi rikkonaisesta konsolista voidaan vaihtaa vialliset kondensaattorit uusiin, tai vain komposiittisignaalia tarjoava konsoli voidaan muokata tarjoamaan SCART-vaihtoehto.


title: Retropelaaminen

text: Modauksen täsmällistä alkuperää on vaikea saada selville, sillä aiheesta ei ole juuri historiallista dokumentointia eikä modauksen käsite ole yksiselitteinen.


title: Retropelaaminen

text: Retropelikulttuurin ympärille on muodostunut erilaisia yhteisöjä, joissa retropelaajat kokoontuvat ja jakavat mielipiteitään sekä kokemuksiaan retropelaamisen eri muodoista.


title: Retropelaaminen

text:
Videopalvelu YouTube on aktiivisesti retropeliyhteisön käytössä. Suosituimmat retropelikanavat ovat vetäneet puoleensa miljoonia tilaajia ja satoja miljoonia katselukertoja. Esimerkkejä suosituista retropelikanavista ovat JonTron, Game Grumps ja Cinemassacre.
YouTubeen on ladattu lukuisia videoita, joissa arvioidaan retropelejä. Useille arvosteluvideoille tyypillistä on naseva huumori ja ironia. Retropeliarvosteluilmiön uranuurtajana voidaan pitää James Rolfea ja hänen luomaansa ”Angry Video Game Nerd” -hahmoa. Rolfen vuonna 2006 Youtubeen lataamat humoristiset retropeliarvostelut olivat ensimmäisiä kaltaisiaan. Rolfen kasvanut suosio on saanut monet muut YouTube-kanavat kopioimaan hänen tyyliään.


title: Retropelaaminen

text: Retropelaamiselle ja pelikeräilylle on omistettu useita eri foorumeita, kuten Racketboy ja NintendoAge, sekä suomenkielinen nesretro.com. Sen lisäksi monille yksittäisille alustoille, kuten 3DO:lle, Commodore 64:lle, Neo Geolle ja PC-Enginelle löytyy omat fooruminsa, joilla saman mieliset retropelifanit muodostavat oman virtuaalisen yhteisönsä. Jaakko Suominen on luonnehtinut, että pelaajien historia näkyy nykypäivänä eräänlaisena kollektiivisena muistona internetin keskustelufoorumeilla.


title: Retropelaaminen

text: Foorumien aktiivisuus ja sisältö vaihtelevat yhteisöstä riippuen, mutta tyypillisiä piirteitä ovat vanhojen pelien arvostelut, suunnittelijoiden haastattelut, ohjeet pelien läpäisemiseen, käyttäjälähtöisen sisällön latausmahdollisuudet, fanien luomat pelit, pelimusiikki ja -taustakuvat. Monelta sivustolta löytyy lisäksi keskustelualue, jossa pelaajat voivat keskustella keskenään retropelaamisen eri muodoista.


title: Retropelaaminen

text: Vuosittain järjestettävät con-tapahtumat ovat kasvattaneet sekä kokoaan että suosiotaan viimeisen vuosikymmenen aikana. Näiden tapahtumien ansiosta pelaajat pystyvät tutustumaan retropelikulttuuriin entistä paremmin. Näkyviä esimerkkejä con-tapahtumista ovat Classic Gaming Expo (vuodesta 1997 alkaen), Classic Console & Arcade Game Show (vuodesta 2000) ja Midwest Gaming Classic (vuodesta 2002).


title: Retropelaaminen

text: Homebrew-pelit ovat vanhoille, käytöstä poistuneille alustoille tehtyjä uusia pelejä. Koska laitekanta on näin vanhaa, pelien kohdeyleisönä voidaan pitää pelkästään keräilijöitä. Tästä syystä pelien kehitys suoritetaan harrastuspohjalta ja julkaisupainokset ovat hyvin pieniä.


title: Retropelaaminen

text: Esimerkkejä homebrew-peleistä ovat Halo 2600 (Atari 2600), Pier Solar and the Great Architects (Mega Drive/Sega Mega CD) sekä Razion (Neo Geo).


title: Retropelaaminen

text: Digitaalinen piratismi on tyypillinen ominaisuus retropelikulttuurille. Retropelipiraatit kaikessa laittomuudessaan auttavat kuitenkin levittämään pelikulttuuria ja varjelemaan vanhoja pelejä. Peliteollisuus on harvemmin halukas tukemaan retropelaajia pelikulttuurin ylläpitämisessä. Päinvastoin, esimerkiksi vuonna 2011 SEGA ryhtyi oikeustoimiin fanien luotua remake-version suositusta Streets of Rage –pelistä (1991).


title: Retropelaaminen

text: Abandonware-peleillä tarkoitetaan pääsääntöisesti vanhoja tietokonepelejä, joiden tekijänoikeussuoja on edelleen voimassa, mutta joiden oikeudenhaltijat eivät välitä tekijänoikeuslain valvomisesta. Abandonware-pelit saattavat esimerkiksi olla niin vanhoja, että pelitalot eivät enää tee niillä rahaa. Useat vanhat tietokonepelistudiot, joiden pelejä levitetään abandonware-sivuilla, eivät ole enää olemassa, sillä ne ovat menneet konkurssiin ajan saatossa.


title: Retropelaaminen

text: Vaikka emulaattorit eivät itsessään ole laittomia, pelien ROM-tiedostojen luvaton levittäminen internetissä on. Lailliseen jakeluun tarvittaisiin tekijänoikeuksien haltijan lupa, jota on yleensä vaikeaa tai jopa mahdotonta saada. Tämä on ongelmallista ohjelmistojen säilytysprojekteja haltuunottaville instituutioille, sillä vanhat ohjelmistot joudutaan pitämään lukkojen takana tekijänoikeusrikkomusten pelossa.


title: Retropelaaminen

text: Harrastajille tekijänoikeudet eivät ole niin suuri ongelma, koska heidän suojanaan ovat suhteellinen anonymiteetti ja merkittävien etujen puute. Paljastumisen riskin minimoimiseksi on kehitetty erilaisia strategioita, kuten oikeudellisen riskin jakaminen toisen osapuolen kesken. Esimerkiksi osa Apple II -emulaattoreista ei sisällä ROM-tiedostoja, mutta antaa sen sijaan käyttäjälle ohjeet niiden hankkimiseen.


title: Retropelaaminen

text: Peliteollisuus on yrittänyt puuttua emulaattoreiden jakeluun ryhtymällä oikeustoimiin, mutta pelien alkuperäisjulkaisijat ja -kehittäjät eivät ole olleet erityisen kiinnostuneita emulaatio-alakulttuurin toiminnasta. Connectixin kehittämä Virtual Game Station oli ensimmäinen merkittävä emulaattori, joka mahdollisti PlayStation-pelien pelaamisen pöytätietokoneella. Kun emulaattori alkoi tuottaa rahaa, Sony haastoi Nintendon ja Segan tukemana Connectixin oikeuteen, mutta käräjätuomari katsoi, ettei emulaattori rikkonut Sonyn patentteja tai tavaramerkkejä.


title: Kingcharlesinspanieli

text: Kingcharlesinspanieli on pienikokoinen seurakoirarotu, joka on kotoisin Japanista tai Kiinasta. Niitä tuotiin Ranskasta Englantiin 1500-luvulla. Kingcharlesinspanielit ovat ystävällisiä ja hyväluonteisia ja sopivat mainiosti lasten ja muiden koirien seuraan. Cavalierkingcharlesinspanieli on hyvin läheinen tämän rodun kanssa, koska cavalier on jalostettu kingcharlesinspanielista.


title: Kingcharlesinspanieli

text: Kingcharlesinspanieli on vankkarakenteinen, pienikokoinen kääpiökoirarotu. Korvat ovat erittäin pitkät ja riippuvat. Koiran karva on pitkää ja silkkistä. Väriltään se voi olla joko musta punaruskein merkein ("black and tan"), kolmivärinen, blenheim tai ruby. Kolmivärisen koiran pohjaväri on helmenvalkoinen, jossa on mustia laikkuja ja punaruskeat merkit. Myös blenheimin pohjaväri on helmenvalkea, mutta laikut ovat kastanjanruskeat. Ruby tarkoittaa yksiväristä kastanjanpunaista.


title: Marcus Burghardt

text: Marcus Burghardt (s. 30. kesäkuuta 1983 Zschopau) on saksalainen maantiepyöräilijä, joka edustaa Bora-Hansgrohe-tallia.


title: Marcus Burghardt

text: Burghardt ajoi amatöörinä U-23 Wiesenhof -joukkueessa voittaessaan Bundesliiga Gerlingen -kilpailun vuonna 2004. Hän aloitti ammattilaisuransa T-Mobile Team -tallissa seuraavana vuonna, jolloin sijoittui neljänneksi Dwars door Vlaanderen -kilpailussa.


title: Marcus Burghardt

text: Vuonna 2007 Burghardt voitti Gent-Wevelgem -klassikon ennen tallitoveriaan Roger Hammondia. Voiton ratkaisi Burghardtin irtiotto runsas kilometri ennen maalia. Hän voitti myös 3-Länder-Tour -ajon kolmannen ja viidennen etapin sekä pistekilpailun. Lisäksi hän oli paras Ruta del Sol -etappiajon sprinttikilpailussa ja sijoittui kolmanneksi E3 Prijs Vlaanderen -kilpailussa.


title: Marcus Burghardt

text: Vuonna 2008 Burghardt voitti Ranskan ympäriajon 18. etapin kukistettuaan loppukirissä irtiottokumppaninsa Carlos Barredon. Seuraavana vuonna hän oli Flanderin ympäriajossa seitsemäs.


title: Marcus Burghardt

text: Burghardt edusti BMC Racing Teamia 2010–2016. Vuoden 2010 Sveitsin ympäriajossa hän voitti pistekilpailun sekä viidennen ja seitsemännen osuuden. Seuraavana vuonna hän voitti Belgian ympäriajon sprinttikilpailun. Vuonna 2013 hän voitti Tour de Romandien mäkikirikilpailun.


title: Marcus Burghardt

text: Burghardt on edustanut Bora-Hansgrohe-joukkuetta vuodesta 2017. Hän voitti maantiejon Saksan-mestaruuden 2017.


Parhaan animaatioelokuvan Golden Globe -palkinto jaettiin ensi kerran vuonna 2007 64. Golden Globe -gaalassa Pixarin elokuvalle "Autot".


title: Jean-Baptiste Massillon

text: Jean-Baptiste Massillon (24. kesäkuuta 1663 Hyères Ranska – 28. syyskuuta 1742 Beauregard-l'Évêque) oli ranskalainen kirkonmies ja Clermont-Ferrand'n piispa. Hän oli myös Ranskan akatemian jäsen.


title: Jean-Baptiste Massillon

text: Massillon oli opettaja, tunnettu ja arvostettu saarnaajaa sekä Clermontin piispa. Vuonna 1700 hän saarnasi adventtina Versailles'n palatsissa kuningas Ludvig XIV:lle. Hänen saarnansa ilmestyivät koottuina teoksena vasta hänen kuolemansa jälkeen. Hän piti myös ylistyspuheita sekä ruumissaarnoja, joista ehkä kaikkein tunnetuimman hän piti kuolleelle kuningas Ludvig XIV:lle. Hän aloitti saarnan tunnetuilla sanoilla: "Dieu seul est grand, mes frères".


title: Jean-Baptiste Massillon

text: Hänet valittiin Ranskan akatemian jäseneksi vuonna 1718. Jäseneksi ottamisen seremoniat järjestettiin 23. helmikuuta 1719, ja vastaanottopuheen piti abbé de Fleury. Hän ei kuitenkaan osallstunut muihin akatemian istuntoihin kuin vastaanottoseremonioihin, sillä hän piti tärkeämpänä työtä omassa hiippakunnassaan.


title: Jean-Baptiste Massillon

text: Hän vetäytyi hiippakuntaansa lopullisesti vuonna 1721 ja tuli sieltä Pariisiin vain kerran, kun hänen piti sijaishallitsijan äidin, Orléansin leskiherttuattaren ruumissaarnan Saint-Denisin basilikassa.


title: Golden Globe 2007

text: Golden Globe 2007 oli järjestyksessään 64. Golden Globe -palkintogaala, jossa jaettiin palkintoja vuoden 2006 elokuville ja televisiosarjoille. Gaala järjestettiin 15. tammikuuta 2007 Beverly Hilton -hotellissa Los Angelesissa, Kaliforniassa, Yhdysvalloissa.


title: Golden Globe 2007

text: Voittajat on listattu ensimmäisenä ja lihavoitu.


title: Patrice Estanguet

text: Patrice Estanguet (s. 19. huhtikuuta 1973) on ranskalainen koskipujottelija. Hän on saavuttanut urallaan olympiapronssin C-1 sarjasta Atlantassa 1996 ja MM-pronssia C-1 sarjasta Bourg-Saint-Mauricesta 2002. Hänen pikkuveljensä Tony on voittanut C-1 sarjasta kaksi olympiakultaa Sydneystä 2000 ja Ateenasta 2004.


title: Betty Bronson

text: Betty Bronson (17. marraskuuta 1906 Trenton, New Jersey – 19. lokakuuta 1971 Pasadena, Kalifornia) oli yhdysvaltalainen näyttelijä niin mykän kuin äänielokuvankin aikakaudella.


title: Betty Bronson

text: Bronsonin elokuvaura alkoi kuuden vuoden iässä pienellä sivuroolilla elokuvassa "Anna Ascends". Kun hän oli 17-vuotias, kirjailija J. M. Barrie valitsi hänet henkilökohtaisesti näyttelemään nimiroolia kirjaansa "Peter Pan" pohjautuvassa samannimisessä elokuvassa, joka tuli ensi-iltaan vuonna 1924. Tätä elokuvaroolia tavoittelivat sekä Gloria Swanson että Mary Pickford.


title: Betty Bronson

text: Betty Bronsonista tuli hetkellinen menestys "Peter Panin" julkaisemista seuranneena vuonna. Hän saavutti kohtalaista menestystä uransa loppuaikoina. Bronsonin ensimmäinen äänielokuva oli "The Singing Fool" Al Jolsonin kanssa.


title: Betty Bronson

text: Hän jatkoi näyttelemistä elokuvissa vuoteen 1933 asti, jolloin hän avioitui Ludwig Lauerhassin kanssa. Bronson ei esiintynyt uudestaan elokuvissa ennen vuotta 1937 ja elokuvaa "Jungle Menace". Hän jatkoi näyttelemistä 1960-luvulle saakka, ja hänen viimeinen elokuvaroolinsa oli lopputeksteissä mainitsematta jätetty esiintyminen Evel Knievelin elämäkertaelokuvassa. Hän esiintyi joitakin kertoja televisiossa ohjelmassa "Dr. Kildare" ja hänen viimeinen televisioesiintymisensä oli ohjelmassa "Marcus Delby, M. D." vuonna 1971.


title: Betty Bronson

text: Bronson kuoli pitkällisen sairauden jälkeen vuonna 1971 Pasadenassa, Kaliforniassa ja haudattiin Glendalen Forest Lawn Memorial Parkiin.


title: Sädekehä

text: Sädekehä () on uskonnossa pyhyyden ja jumalallisuuden tunnusmerkki . Kirkollisessa taiteessa sellainen on usein kuvattuna pyhimysten pään ympärille: tällaista kutsutaan pyhimyskehäksi.. Kirkkotaiteessa sädekehä on yleensä henkilön päätä joka suunnalta ympäröivä sädehtivä kiekko.


title: Sädekehä

text: Nykyajan populaarikulttuurissa pyhimyksille ja enkeleille on usein kuvattu toisenlainen sädekehä, pään yläpuolella leijuva kultainen rengas.


title: Frans Rapola

text: Frans Oskar (F. O.) Rapola (23. joulukuuta 1862 Sääksmäki – 20. maaliskuuta 1910 Helsinki) oli oppikoulun lehtori ja suomalaisen puolueen kansanedustaja.


title: Frans Rapola

text: Rapolan vanhemmat olivat ratsutilallinen Juho Kustaa Rapola ja Eufrosyne Lovisa Sirén Sääksmäen Rapolasta. Hän pääsi ylioppilaaksi 1882 ja suoritti filosofian kandidaatin tutkinnon 1886. Rapola oli Helsingin suomalaisen normaalilyseon historian ja suomen kielen kollegana 1887–1891 ja Savonlinnan reaalilyseon lehtorina 1891–1895. Viimeksi Rapola toimi Porin lyseon lehtorina vuosina 1895–1910. Hän julkaisi joukon suosittuja mukailtuja suomennoksia historian oppikirjoista, samoin kuin ainekirjoitusoppaan. Vuonna 1908 ilmestyi Rapolan laatima maakuntakuvaus "Häme".


title: Frans Rapola

text: Frans Rapola toimi säätyvaltiopäivien pikakirjoittajana vuosina 1885 ja 1891. Hän oli myös innokas raittius- ja kansanvalistusmies, joka kirjoitti muun muassa Kansanvalistusseuran kalenterin. Rapola oli suomalaisen puolueen kansanedustaja vuosina 1907–1910, edustaen Turun läänin pohjoista vaalipiiriä. Rapolan kuoltua kesken vaalikauden, hänen seuraajakseen tuli Hjalmar Nordling eli kirjailija Hj. Nortamo. Frans Rapola on haudattu Poriin Käppärän hautausmaalle.


title: Frans Rapola

text: Rapola oli naimisissa Maria Josefina Jaeckellin kanssa vuosina 1887–1900. Tämän kuoltua hän meni naimisiin Agda Olga Esperance Enlundin (k. 1949) kanssa. Juristi, lainvalmistelija, korkeimman hallinto-oikeuden jäsen ja eduskunnan oikeusasiamies Marjos Rapola (1900-1969) oli Rapolan poika ensimmäisestä avioliitosta, samoin kuin suomen kielen tutkija, Helsingin yliopiston suomen kielen professori ja akateemikko Martti Rapola (1891–1972). Hänen tyttärensä toisesta avioliitosta oli kustannustoimittaja ja kääntäjä Sirkka Rapola (1905-1997).


title: Star Wars: The Force Unleashed

text: Star Wars: The Force Unleashed on "Tähtien sota" -sarjan toimintapeli, joka sijoittuu aikaan elokuvien ja "" välille. Peli julkaistiin alun perin vuonna 2008, ja se on julkaistu usealle eri alustalle. Peli oli tarkoitus julkaista marraskuussa 2007, mutta julkaisua siirrettiin muutamaan otteeseen.


title: Star Wars: The Force Unleashed

text: Pelin jatko-osa "" julkaistiin vuonna 2010.


title: Star Wars: The Force Unleashed

text: Peli alkaa Kashyyykin planeetalta, josta on löydetty jedi. Keisari lähettää oppilaansa Darth Vaderin etsimään ja tuhoamaan hänet. Taisteltuaan läpi wookieiden Vader kohtaa jedin, joka tunnetaan nimellä Kento Marek. Vader voittaa tämän, mutta aistii jonkun paljon vahvemman lähettyvillä, joka sattuu olemaan jedin poika. Vader ottaa pojan mukaansa.


title: Star Wars: The Force Unleashed

text: Vuosia myöhemmin lapsi on kasvanut aikuiseksi ja hänestä on tullut Darth Vaderin salainen oppipoika, joka tunnetaan nimellä Galen Marek, koodinimi ”Starkiller”. Keisari ei itsekään tiedä tämän olemassaolosta. Hän on muuten valmis, mutta viimeinen testi vielä puuttuu: hänen on voitettava oikea jedi. Vader lähettää hänet tappamaan jedikenraali Rahm Kotaa, joka on hyökännyt Imperiumin TIE-hävittäjien tehtaaseen Nar Shaddaassa. Hän saa käyttöönsä verhoutumislaitteella varustetun aluksen nimeltä Rogue Shadow, aluksen pilotin Juno Eclipsen ja protokolladroidi PROXY:n.


title: Star Wars: The Force Unleashed

text: Oppipoika kamppailee tiensä läpi niin Imperiumin kuin Kotan miesten läpi itse Kotan luokse. Kota odotti Darth Vaderia, mutta saikin hänen oppilaansa. Seuraa kaksinkamppailu, jonka seurauksena Kota menettää näkönsä. Oppipoika heittää Kotan ulos avaruuteen. Mutta ensin Kota kertoi, että hän tietää oppipojan kohtalon. Tämä saa oppipojan epäileväksi. Hän palaa takaisin mestarinsa luo. Oppipoika toi Kotan valosapelin hänelle. Vader sanoo, että Imperiumin vakoojat ovat löytäneet Kazdan Paratuksen, romuplaneetta Raxus Primelta. Oppipoika lähtee tappamaan hänet.


title: Star Wars: The Force Unleashed

text: Tapettuaan Paratuksen PROXY ottaa yhteyden Vaderiin. Vader lähettää oppipojan Feluciaan etsimään ja tuhoamaan jedimestari Shaak Tiitä. Shaak Ti on piileskelynsä aikana ottanut Felucian alkuperäiskansan johtajuuden ja kouluttanut oppilastaan Maris Broodia, jolla on vaikeuksia hallita vihaansa. Kun Shaak Ti aistii sithin lähestyvän, Maris haluaisi taistella, mutta Shaak käskee häntä pysyttelemään poissa, koska Maris ei ole tarpeeksi vahva. Maris suivaantuu tästä ja katoaa. Sillä aikaa oppipoika taistelee tiensä läpi Felucian haasteiden ja kohtaa Shaak Tin. Kovan kamppailun päätteeksi Shaak Ti pudottaa itsensä sarlaccin kaltaiseen kitaan ja oppipoika on suorittanut tehtävänsä. Vader julistaa hänet valmiiksi kohtaamaan itse keisari Palpatinen, jonka jälkeen he yhdessä hallitsisivat galaksia. Mutta oppipojan palattua takaisin keisari ilmestyy ja käskee Vaderin tappamaan oppipoika, jotta Vader voisi osoittaa uskollisuutensa Keisarille. Vader lävistää oppilasta valosapelillaan ja heittää oppilaan avaruuteen, mutta pelastaa hänet Keisarin tietämättä ja elvyttää hänet. Vader antaa oppilaalle uuden tehtävän: päästäkseen käsiksi keisariin heidän on tehtävä hänelle hämäys. Vader lähettää oppilaan luomaan armeijaa, joka kävisi Imperiumia vastaan. Oppilas on jätetty tutkimusalukseen, joka on syöksymässä kohti aurinkoa. PROXY, Juno ja Rogue Shadow ovat yhtä lailla samassa aluksessa. Oppilas pelastaa Junon ja he pakenevat Rogue Shadowilla ja lähtevät suorittamaan oppilaan tehtävää.


title: Star Wars: The Force Unleashed

text: Oppipoika epäilee, että kenraali Kota on yhä hengissä ja hän lähtee Nar Shaddaahan etsimään häntä. Kota löytyy Pilvikaupungista eräästä kanttiinista juopuneena ja hän on myös menettänyt näkönsä. Oppipoika vie hänet Rogue Shadowiin ja Kota lupaa auttaa häntä aikeessaan. Sitten Kotaan oli otettu yhteyttä ja he lähtivät Kashyyykiin. Oppipoika ei tiennyt minkä takia, vaan se selvisi vasta perillä: hänen piti pelastaa senaattori Bail Organan tytär, prinsessa Leia Organa. Tehtyään tämän oppipoika halusi puhua senaattorin kanssa, mutta Kota kertoi, että hän oli mennyt etsimään toisia jedejä ja yksi heistä oli Shaak Ti ja nyt hän oli siis kadonnut Feluciaan. He lähtevät Feluciaan, jossa Maris Brood pitää Bail Organaa vaihtovaluuttana, jos Darth Vader sattuisi löytämään hänet. Ilman mestarinsa opastusta hän on kääntynyt pimeälle puolelle. Oppipoika löytää senaattorin ja kamppailee ensin Bull Rancoria ja sen jälkeen Broodia vastaan ja voittaa heidät, mutta Brood anoo armoa ja vannoo hylkäävänsä pimeän puolen. Oppipoika päästää hänet menemään. Bail Organa sanoi, että Brood muistutti häntä eräästä toisesta nuoresta jedistä, joka kääntyi pimeälle puolelle. Oppipoika ottaa yhteyden Vaderiin ja pyytää tältä neuvoa, koska galaksin tarvitsi tietää, ettei Imperiumi ole voittamaton. Vader ehdottaa Raxus Primella olevan Tähtituhoaja-telakan tuhoamista, koska Tähtituhoaja oli Imperiumin tuoman pelon symboli. Juno ei oikein pitänyt siitä, että oppipoika vieläkin palveli Vaderia. Tämä lisäsi oppipojan ristiriitaisia tunteita.


title: Star Wars: The Force Unleashed

text: Raxus Primella oppipoika otti käsiinsä malmitykin ja ampui sillä suoraan kohti telakkaa. Telakka tuhoutui ja kaikki tähtituhoajat sen ympäriltä. Oppipoika ohjasi yhden niistä Voiman avulla alas. Telakan tuho sai koko galaksin huomion ja oli seuraavan askeleen vuoro. Sen jälkeen oppipoika ja muut suuntasivat Jeditemppelin raunioihin etsimään lisätietoa oppipojan isästä Kento Marekista. Temppelissä oppipoika tapasi myös oman pimeän puolensa Darth Starkillerin mutta voitti tämän taistelussa. Taistelun jälkeen Vaderin oppilaan käsi muuttuu Darth Starkillerin kädeksi ja sen jälkeen kuulu Darth Starkillerin ääni ”Et voi ikinä paeta minua”, minkä jälkeen hänen kätensä muuttuu takaisin ennalleen. Nyt oppipoika oli saanut kasattua tarvittavan liiton. Sopimus kapinan aloittamisesta allekirjoitettiin Corellialla, mutta ennen kuin se ehdittiin ratifioida Darth Vader ilmestyi ja paljasti oppipojalleen hänen todelliset tarkoitukset: Vader ei koskaan aikonut tuhota keisaria oppipoikansa kanssa, vaan käyttää häntä löytämään Imperiumin viholliset, jotta keisari voisi teloittaa heidät. Vader oli jo tappaa oppipojan, mutta Obi-Wan Kenobiksi naamioitunut PROXY hyökkäsi Vaderin kimppuun ja oppipoika pääsi turvaan Rogue Shadowille. Vader tuhosi PROXYn ja vei Bail Organan, Garm Bel Ibliksen, kenraali Kotan ja senaattori Mon Mothman mukanaan.


title: Star Wars: The Force Unleashed

text: Oppipoika ja Juno päättivät hankkia vangit takaisin, jotta kapina voisi syttyä. Oppipoika meditoi nähdäkseen mihin vangit oltiin viety. Hän näki valtavan, yhä rakenteilla olevan avaruusaseman, Kuolemantähden. Oppipoika ja Juno lähtivät saman tien sinne. Oppipoika tiesi, ettei hän enää palaa, kun tämä on ohi, joten Juno käytti viimeisen mahdollisuutensa tunnustaakseen rakkautensa oppipojalle ja suuteli häntä. Sitten oppipoika lähti ja löysi Keisarin, Vaderin ja vangit. Keisari käski Vaderin hoidella oppipoika. Kovan kamppailun päätteeksi oppipoika voitti.


title: Star Wars: The Force Unleashed

text: Tässä kohtaa tulee kaksi erilaista loppuratkaisua.


title: Star Wars: The Force Unleashed

text:
Virallinen loppu:
Voitettuaan Vaderin keisari käski oppipoikaa tappamaan Vaderin. Mutta Kota nappasi keisarin valosapelin ja yritti hyökätä tämän kimppuun, mutta Kota sai kärsiä hänen salamoistaan. Bail Organa huusi oppipoikaa apuun. Oppipoika hyppäsi väliin ja alkoi taistella itse keisaria vastaan. Oppipoika voitti, mutta Kota kielsi häntä tappamasta häntä. Keisari alkoi taas käyttää sithsalamoitaan Kotaan mutta oppipoika tuli väliin torjumaan salamoita käsillään. Sen jälkeen räjähti. Tämä räjähdys kuitenkin koitui oppipojan kuolemaksi. Keisari ja Vader olivat epäonnistuneet. Bail Organa, Garm Bel Iblis ja Mon Mothma päättivät Kashyyykissä perustaa Kapinaliiton jatkaakseen sitä, minkä oppipoika aloitti. Samaan aikaan Juno ajatteli häntä ja Kota kertoi, että hänestä oli viimein tullut yhtä Voiman kanssa. Juno sen jälkeen arvasi, että Kota tiesi kaiken aikaa, että hänen pelastajansa oli se sama henkilö joka melkein tappoi hänet. Kota ei kuitenkaan tehnyt mitään hänelle, koska hän aisti hänessä yhden pienen valonsäteen, jossa toivo eli. Se valonsäde oli Juno Eclipse. "" jatkaa tarinaa kun Galen Marekista tehtiin klooni.


title: Star Wars: The Force Unleashed

text:
Epävirallinen loppu:
Voitettuaan Vaderin keisari käski oppipoikaa tappamaan Vaderin. Kota kuitenkin nappasi keisarin valosapelin ja yritti hyökätä tämän kimppuun, mutta Kota sai kärsiä hänen salamoistaan. Bail Organa huusi oppipoikaa apuun, mutta kostonhaluisena oppipoika keskittyi Vaderiin ja kävi hänen kimppuunsa. Nyt oppipoika tappoi Vaderin ja keisari tappoi Kotan. Keisari pyysi oppipoikaa hänen rinnalleen, minkä jälkeen oppipoika hyökkäsi keisarin kimppuun mutta tämä lennätti oppipojan sithsalamoillan ikkunanläpi. Sitten Juno tuli paikalle Rogue Shadowin kanssa ja keisari paiskasi aluksen oppipojan päälle. Oppipoika selvisi iskusta, mutta hänestä oli tullut pitkälti Vaderin kaltainen. Keisari antoi hänelle Sith Stalker Haarniskan jonka tarkoitus on saada puvun käyttäjän viha esiin. Sith Stalker Haarniskan vyössä on kuusi eri valosapelia Galen Marekin vanha valosapeli, Rahm Kotan valosapeli, puolet Darth Maulin valosapelista, Shaak Tin valosapeli, Kazdan Paratuksen sauvan pää sekä Darth Vaderin valosapeli. Keisari Palpatine teki Galen Marekista lojaalin salamurhaajan siihen asti, kunnes hän löytää itselleen uuden oppipojan. "Star Wars: The Force Unleashed Ultimate Sith Edition" jatkaa epävirallista tarinaa epävirallisesta lopusta.


title: Star Wars: The Force Unleashed

text: "Star Wars: The Force Unleashed Ultimate Sith Edition" sisältää "The Force Unleashed" -pelin sekä kaikki ladattavissa olevat sisällöt. Peli sisältää myös kolme uutta bonustasoa, joista yksi sijoittuu Raxus Prime -tason ja Kuolemantähti-tason väliin. Muut kaksi bonustasoa sijoittuvat epävirallisen lopun jälkeiseen aikaan, kun oppipojasta on tullut Palpatinen uusi oppilas ja universumin voimakkain sith. Nämä kolme uutta tasoa sijoittuvat Coruscantiin, Tatooinelle ja Hothille. Ne voi myös ostaa Xbox Livestä ja Playstation Networkista. Ainoastaan Hoth-taso on pelkästään uudessa Ultimate Sith Editionissa eikä se kuulu ladattavaan sisältöön. Tatooine-taso sijoittuu "" tapahtumiin. Hoth-taso sijoittuu "" Hothin taisteluun.


title: Star Wars: The Force Unleashed

text: Jeditemppeli-taso sijoittuu aikaan ennen alkuperäisen pelin loppua. Tuolloin Galen Marek lähti Jeditemppelin raunioihin etsimään lisätietoa isästään Kento Marekista. Temppelissä oppipoika tapasi myös oman pimeän puolensa Darth Starkillerin, mutta voitti tämän taistelussa. Taistelun jälkeen Vaderin oppilaan käsi muuttuu Darth Starkillerin kädeksi ja sen jälkeen kuulu Darth Starkillerin ääni ”Et voi ikinä paeta minua”, minkä jälkeen hänen kätensä muuttuu takaisin ennalleen.


title: Star Wars: The Force Unleashed

text: Tatooine-taso sijoittuu ajalle kaksi vuotta epävirallisen lopun jälkeen, kun oppipojasta on tullut universumin voimakkain sithlordi ja hän on saanut nimekseen Darth Starkiller. Darth Starkiller on saanut keisarilta tehtävän mennä Tatooinelle etsimään R2-D2:ta ja C-3PO:ta. Darth Starkiller suuntaa Jawojen ja Tuskenin ratsastajien läpi Jabban palatsiin tapaamaan Jabbaa, joka pudottaa Darth Starkillerin Rancorin ruoaksi. Hän tappaakin Jabban rancorin ja suuntaa kohti Mos Eisleytä. Matkalla hän tapaa palatsin romuttamossa PROXY:n. Ja myöhemmin hän tapaa Boba Fettin mutta voittaa tämän taistelussa. Sen jälkeen Darth Starkiller ajaa isolla kiiturilla Mos Eisleyiin, missä hän tapaa Obi-Wan Kenobin, tappaa hänet ja tuhoaa hänen haamunsa salamointivoimalla. Darth Starkiller asettaa jäljittimen Millenium Falconiin, joka lähtee kohti Alderaania.


title: Star Wars: The Force Unleashed

text: Hoth-taso sijoittuu aikaan kolme vuotta Tatooine-tason jälkeen, jolloin oppipojasta on tullut universumin voimakkain sithlordi ja hän on saanut nimekseen Darth Starkiller. Taso sijoittuu Hothin taisteluun. Taso alkaa kun kapinallisalukset hyökkäävät AT-AT:ta kohti ja Darth Starkiller on yhden niistä kyydissä. Yht’äkkiä AT-AT:sta lentää punainen valosapeli yhtä alusta päin joka on ilmassa. Sen jälkeen Darth Starkiller hyppää AT-AT:sta pois tavoitteenaan tappaa kapinallisjohtaja Luke Skywalker. Darth Starkiller suuntaa kohti Echo-tukikohtaa tappaen useita vastaan tulevia kapinallisia ja wampoja. Lopulta hän kohtaa Skywalkerin ja he aloittavat taistelun. Sen päätteeksi Skywalker pakenee. Myöhemmin Darth Starkiller on taas tappanut useita kapinallisia ja kohtaa jälleen Skywalkerin. Taistelun päätteeksi Skywalker kääntyy pimeälle puolelle ja alkaa käyttää pimeän puolen voimia Starkilleriä vastaan. Starkiller lyö valosapelillaan Skywalkerilta käden poikki ja näkee että "Millennium Falcon" yrittää paeta. Darth Starkiller pysäyttää Millenium Falconin Voiman avulla. Tämän jälkeen Skywalkerin silmät muuttuvat keltaisiksi ja hän syöksee sithsalamoita kädestään Starkilleriä päin mutta tämä torjuu ne valosapelilla. Taistelun päätyttyä Starkiller päästää Millenium Falconin irti joka lentää pakoon. Sen jälkeen Darth Starkiller kävelee Skywalkerin luo joka kumartaa uudelle sithmestarilleen.


title: Rauta-aika

text: Rauta-aika on vuonna 1982 Yle TV2:lle valmistunut neliosainen draamasarja.


title: Rauta-aika

text: Kalevalasta vaikutteensa ottaneen "Rauta-ajan" päähenkilöt Väinö, Ilmari ja Lemminki hakevat itselleen naista, käyvät sotaa Pohjolan väen kanssa ja tilittävät lopussa suhdettaan elämään, rakkauteen ja kuolemaan.


title: Rauta-aika

text: Televiosiosarjan ohjasi Kalle Holmberg ja käsikirjoitti kirjailija Paavo Haavikko. Musiikin sävelsi Aulis Sallinen. "Rauta-aika" oli valmistuessaan suomalaisen televisiodraaman suurimpia hankkeita, sitä tehtiin neljä vuotta. Sarja sai vuonna 1982 Telvis-palkinnon sekä Jussi-palkinnon parhaasta lavastuksesta, ja sen kolmas osa palkittiin vuonna 1983 Prix Italia -draamapalkinnolla.. Rauta-aika on esitetty noin 20:ssä maassa; se on Ylen kautta aikojen parhaiten ulkomaille myynyt draamasarja. Luettelossa roolihahmo sarjassa ja vastine Kalevalassa


title: 7 rohkeata miestä

text: 7 rohkeata miestä ("The Magnificent Seven") on vuonna 1960 ensi-iltansa saanut westernelokuva. Sen on ohjannut John Sturges, ja pääosissa on aikansa tunnetuimpia näyttelijöitä: Yul Brynner, Steve McQueen, Charles Bronson, James Coburn, Horst Buchholz, Brad Dexter ja Robert Vaughn.


title: 7 rohkeata miestä

text: Elokuva pohjautuu Akira Kurosawan vuonna 1954 ohjaamaan elokuvaan "Seitsemän samuraita".


title: 7 rohkeata miestä

text: Sturgesin elokuvaan perustuen on tehty televisiosarja "Seitsemän rohkeaa miestä", jota esitettiin alun perin 1998–2000.


title: 7 rohkeata miestä

text: Meksikossa sijaitsee pieni kylä, jota säännöllisin väliajoin ryöstelee Calvera julmine rosvojoukkoineen. Kyläläiset elävät jatkuvan pelon vallassa, ja lopulta he päättävät vastustaa rosvojoukkiota. Kyläläiset lähtevät ostamaan aseita Amerikan rajalta. Matkalla he kohtaavat pyssysankari Chris Adamsin. Kyläläiset kertovat hänelle rosvojoukkiosta ja Adams päättää auttaa kylää, apunaan rohkeat ystävänsä.


title: 7 rohkeata miestä

text: "Video-oppaassa" vuodelta 1994 Harri Närhi pitää elokuvaa hyvien näyttelijäsuoritusten ansiosta pienenä klassikkona ja antaa sille neljä tähteä viidestä, mikä vastaa sanallista arviota ”erinomainen”. "VideoHound’s Golden Movie Retriever" antaa elokuvalle täydet neljä tähteä.


title: Keskustelun periaatteet

text: Keskustelun periaatteet eli keskustelumaksiimit () esitti englantilainen kielifilosofi Herbert Paul Grice luentosarjassaan "Logic and Conversation" vuonna 1967. Keskustelun periaatteiden tutkimus kuuluu kielitieteellisen pragmatiikan alaan.


title: Keskustelun periaatteet

text:
Keskustelun periaatteet ovat seuraavat:
Keskustelumaksiimit ovat periaatteita, joita kuulija olettaa puhujan noudattavan, ja kuulija tekee niiden pohjalta päätelmiä (engl. "implicature").


title: Keskustelun periaatteet

text: Gricen periaatteista jotkin maksiimit periaatteessa jo sisältyvät muihin. Määrän ja laadun maksiimi lienevät tärkeimmät.


title: Keskustelun periaatteet

text:
Gricen periaatteet sopivat analysoimaan erityisesti vihjailevaa, epäsuoraa kielenkäyttöä.
”Grice lähtee siitä, että jos puhuja A esittää puheenvuoron, joka ei kuulijan mielestä tunnu sopivan tilanteeseen vaan rikkoo jotakin keskustelumaksiimia esim. puhumalla liikaa tai esittämällä ilmeisen epätotuuden, hän tällä silmiinpistävällä käytöksellään pyrkiikin esittämään jotakin muuta kuin hänen sanomansa kirjaimellisessa, konventionaalisessa merkityssisällössä on esillä.”


title: Keskustelun periaatteet

text: Jo pelkästään äänensävy ja intonaatio voivat osoittaa esimerkiksi lauseessa ”Oletpas sinä etevä”, että puhuja tarkoittaa päinvastaista.


title: Keskustelun periaatteet

text: Keskustelun periaatteilla on kaksi tärkeää vaikutustapaa. Ensiksikin periaatteita voidaan "huomita" (engl. "observe") olettamalla, että semanttisesti mielettömän lausuman taustana on mielekäs sisältö.


title: Keskustelun periaatteet

text: Tässä B:n lausuma implikoi eli sisältää, että A voi hankkia polttoainetta huoltoasemalta. A voi käsittää B:n lausuman vain jos hän olettaa, että B pysyy asiassa eikä ole vaihtanut puheenaihetta.


title: Keskustelun periaatteet

text:
Toiseksi periaatteita voidaan pitää pilkkanaan tai riistää (engl. "exploit"), kuten Grice sanoi. Tällöin pystytään sanomaan enemmän kuin tarkoitetaan. Kysymys on siis odotusten pettämisestä. Stephen C. Levinson havainnollistaa ilmiötä seuraavasti:
”– – jos on olemassa jokin konventio C, että tilanteessa Y on suoritettava toimi A, niin silloin kun joku suorittaakin toimen B tilanteessa Y tai toimen A mutta tilanteessa Z, ei toimijan katsota yksinkertaisesti rikkoneen konventiota C ja tuottaneen hölynpölyä. Yksilön katsotaan pikemminkin riistäneen konventioita, jotta hän olisi pystynyt välittämään jonkin oleellisen lisäviestin.”


title: Keskustelun periaatteet

text: Tässä rikotaan laadun periaatetta:


title: Keskustelun periaatteet

text: B:n lausuma vihjaa, että A on absurdilla tavalla väärässä.


title: Keskustelun periaatteet

text: D rikkoo seuraavassa tavan maksiimia:


title: Keskustelun periaatteet

text: D voi koettaa sanoa: ”Hei varo vähän, poika Jussila seisoo selkäsi takana!”


title: Keskustelun periaatteet

text:
Määrän maksiimin rikkomista kuvaa seuraava esimerkki:
”Hermostunut, siivoava äiti sanoo sohvassa viruvalle pojankoltiaiselleen: ’Voisitko "yrittää" siirtää itseäsi siitä sohvasta.’ Olisi riittänyt vain esittää kehotus poissiirtymisestä. Äiti on lisännyt verbin "yrittää", minkä avulla hän vihjaa esim., että poika on sietämättömän laiska.”


title: Keskustelun periaatteet

text: Logiikassa nimitetään tautologioiksi ilmauksia, jotka muotonsa vuoksi ovat välttämättä tosia, kuten esimerkiksi p ∨ ~p; p → p; ∀x(S(x) → S(x)) ja p = ~~p. Tämänmuotoisilla lausumilla ei periaatteessa voida viestiä mitään, mutta oikeissa tilanteissa ne pitävät pilkkanaan määrän maksiimia ja kykenevät siksi viestimään.


title: Keskustelun periaatteet

text: Tämä saattaisi merkitä: ”Sodissa tapahtuu aina kauheita asioita, se kuuluu asian luonteeseen, joten ei auta itkeä tätä nimenomaista onnettomuutta.”


title: Keskustelun periaatteet

text: Tämä saattaisi merkitä: ”Ei kannata huolehtia Jussin tulosta, koska me emme voi vaikuttaa siihen mitenkään.”


title: Keskustelun periaatteet

text: Tämä voisi tarkoittaa: ”Se ei meitä liikuta.”


title: Keskustelun periaatteet

text: Myös kaksinkertainen kielto tuo kieli-ilmaukseen lisämerkitystä. "Se on mahdollista" ei tarkoita sävyltään aivan samaa kuin "Se ei ole mahdotonta". Logiikassa p on = ~~p.


title: Keskustelun periaatteet

text: Gricen maksiimeja on arvosteltu siitä, että ne edustavat liikaa toiveajattelun maailmaa ja rationaalisuutta. Kaikissa viestintätilanteissa osallistujilla ei välttämättä ole yhteistä päämäärää, ja jos ihmiset eivät tiedä tarpeeksi toisistaan (jos he ovat esimerkiksi eri kulttuureista), he eivät voi noudattaa maksiimeja. Viestijät eivät välttämättä myöskään ole yhteistyöhaluisia.


title: MTL

text: Lyhenne MTL voi tarkoittaa seuraavia:


title: Holbrook Blinn

text: Holbrook Blinn (23. tammikuuta 1872 – 24. kesäkuuta 1928) oli San Franciscossa syntynyt yhdysvaltalainen näyttelijä. Hän näytteli lapsena teatterissa ja esiintyi koko elämänsä ajan Yhdysvalloissa tai Lontoossa. Hän esiintyi mykkäelokuvissa ja ohjasi suosittuja yksinäytöksisiä näytelmiä New Yorkin Princess Theatressa.


title: Holbrook Blinn

text: Hänen menestysteoksiinsa lukeutuvat "Moliére" (1919), "A Woman of No Importance" (1916), "The Lady of the Camelias" (1917) ja "Getting Together" (1918). Eräitä hänen hienommista suorituksistaan valkokankaalla ovat "The Bad Man" (1920-23), "Rosita, Yolanda" sekä "Janice Meredith" (1924).


title: Holbrook Blinn

text: Blinn kuoli pudottuaan hevosensa selästä lähellä kotipaikkakuntaansa Croton-on-Hudsonia, New Yorkia ja hänet on haudattu Sleepy Hollow Cemeteryyn Sleepy Hollowissa, New Yorkissa.


title: Choi Min-sik

text: Choi Min-sik (; s. 30. toukokuuta 1962 Soul) on eteläkorealainen näyttelijä, joka on esiintynyt muiden muassa elokuvissa "Shiri" (1999), "Oldboy" (2003) ja "Lady Vengeance" (2005). Hänet tunnetaan hyvin sekä Koreassa että kansainvälisesti.


title: Withering

text:
Withering on vuonna 1999 perustettu suomalainen death metal -yhtye. Withering aloitti uransa soittamalla Amorphiksen, Paradise Lostin ja Sentencedin musiikkia. Yhtyeen kotipaikka on Lahti. Yhtye julkaisi esikoisalbuminsa "Gospel Of Madness" vuonna 2004. Toinen albumi "Festum Melancholia" ilmestyi 2008.
EP:t


title: Gospel of Madness

text: Gospel of Madness on suomalaisen death metal -yhtye Witheringin esikoisalbumi, joka julkaistiin 15. maaliskuuta 2004. Levy äänitettiin marras-joulukuussa 2003 Finnvox-Studiolla, ja sen julkaisi Firebox Records.


title: W. H. Auden

text: Wystan Hugh Auden (21. helmikuuta 1907 York – 29. syyskuuta 1973 Wien) oli englantilais-yhdysvaltalainen runoilija.


title: W. H. Auden

text: Auden syntyi Yorkissa, mutta muutti vuonna 1908 perheensä kanssa Birminghamiin. Hänen ensimmäiset kirjalliset näytteensä julkaistiin koulun lehdessä vuonna 1923. Hän opiskeli vuoteen 1928 Oxfordin yliopistossa.


title: W. H. Auden

text: Kustantamo Faber and Faber kelpuutti Audenin ja julkaisi tämän ensimmäisen runokokoelman vuonna 1930.


title: W. H. Auden

text: Auden muutti vuonna 1939 Yhdysvaltoihin, jonka kansalaisuuden hän sai vuonna 1946. Myöhemmin hän vietti kesiään Euroopassa, ja vuosina 1956–1961 hän toimi Oxfordin yliopiston professorina. Hän kuoli Wienissä saatuaan sydänkohtauksen 66-vuotiaana.


title: W. H. Auden

text: Auden oli homoseksuaali ja Chester Kallmanin rakastaja. Pari työsti yhdessä librettoja Benjamin Brittenin, Igor Stravinskin, Hans Werner Henzen ja Nicolas Nabokovin oopperoihin. Auden kirjoitti itsenäisesti satoja, tyylillisesti hyvinkin vaihtelevia runoja. Hänen tuttavapiiriinsä kuului myös amerikansuomalainen sotilas ja runoilija William Aalto.


title: Barbara Mensing

text: Barbara Mensing (s. 23. syyskuuta 1960) on saksalainen jousiampuja. Hän kuului olympiapronssia Atlantasta 1996 ja hopeaa Sydneystä 2000 voittaneeseen Saksan joukkueeseen. Molemmilla kerroilla joukkueeseen hänen lisäkseen kuuluivat Cornelia Pfohl ja Sandra Wagner-Sachse. Henkilökohtaisesta kilpailusta hän voitti EM-hopeaa 1994 ja vuotta myöhemmin MM-hopeaa.


title: Grande Armée

text: Grande Armée eli Suuri armeija syntyi, kun Napoleon I uudelleennimesi Britteinsaarten valloitukseen tarkoitetun armeijan ja siirsi sen Ranskan itäosaan aloittaakseen sodan vuonna 1805 Itävaltaa ja Venäjää vastaan. Armeijan nimeä käytettiin myös myöhempien sotaretkien yhteydessä, mutta yleensä sitä käytetään kaikkien Napoleonin kokoamien armeijoiden yhteydessä 1800-luvun alkupuolella (katso Napoleonin sodat).


title: Grande Armée

text: Ensin Grande Armée koostui kuudesta armeijakunnasta. Saatuaan tietää Itävallan ja Venäjän suunnitelmista hyökätä Ranskaan Napoleon lähetti armeijan Saksaan. Armeija voitti muun muassa Ulmin taistelun ja Austerlitzin taistelun.


title: Grande Armée

text: Kun Napoleonin Ranskan mahti kohosi, Grande Armée kasvoi yhä suuremmaksi. Venäjän sotaretken alkaessa armeijassa oli 680 000 miestä . Kaikkia osastoja komensivat ranskalaiset kenraalit, paitsi Puolan ja Itävallan armeijakuntia, ja armeija oli koottu monikansallisista joukoista. Sotaretki sujui aluksi hyvin, mutta lopulta armeija joutui perääntymään pois Venäjältä, kärsien valtavat 400 000 miehen tappiot.


title: Grande Armée

text: Myöhemmin armeija koottiin uudestaan, kunnes lopulta Ranska kärsi tappion Waterloon taistelussa.


title: Grande Armée

text: Grande Armée’n mukaan on nimetty Pariisin "Avenue de la Grande Armée", joka on Avenue des Champs-Élysées’n jatkeena Riemukaaren toisella puolella ja johtaa La Défensen suuntaan.


title: Grande Armée

text: Grande Armée oli jaettu armeijakuntiin, joita oli yleensä viidestä seitsemään, ja jokaisessa oli 10 000–50 000 miestä, keskimäärin 20 000–30 000. Armeijakunnat pystyivät toimimaan itsenäisesti, koska mukana oli kaikki huoltojoukot. Yleensä ne toimivat melko läheisessä yhteistyössä pysyen päivän marssin päässä toisistaan. Armeijakuntaa johti, koosta ja tehtävästä riippuen, joko marsalkka tai divisioonankenraali.


title: Grande Armée

text: Napoleon luotti armeijakuntien komentajiin ja antoi heille suuren vapauden toimia sodassa kuten halusivat, kunhan he täyttivät Napoleonin strategiset tavoitteet. Kuitenkin Napoleon saattoi vaihtaa komentajat tai asettua itse johtoon.


title: Grande Armée

text: Armeijan taktisten muodostelmien perusta oli 4 000–6 000 miestä käsittävä divisioona. Nämä koostuivat 2–3 prikaatista, jotka taas koostuivat kahdesta rykmentistä. Divisioonalla oli käytössään myös 3–4 patterin tykistöprikaati, jonka kussakin patterissa oli neljä tykkiä ja kaksi haupitsia. Divisioonat pystyivät myös itsenäiseen toimintaan ja niitä komensi divisioonankenraali (nykyään kenraalimajurin arvoinen).


title: Grande Armée

text: Ranskan keisarillinen kaarti ("Garde Imperiale") oli aikansa eliittijoukko, joka muodosti kokonaisen oman armeijakuntansa. Napoleon halusi kaartin olevan esimerkki kaikille sotilailleen, ja koska se oli taistellut useilla sotaretkillä Napoleonin kanssa, sitä pidettiin täysin luotettavana. Kaartin jalkaväkeä käytettiin vain harvoin suoraan taisteluissa, mutta ratsuväkeä ja tykistöä käytettiin enemmän.


title: Grande Armée

text: Vuosien saatossa kaarti kasvoi kooltaan. Vuonna 1800 siihen lukeutui 3 000 miestä, ja sen koko saavutti huippunsa 1812, jolloin kaartissa oli jo 112 000 miestä.


title: Grande Armée

text: Kaartin jalkaväki jakautui kolmeen osaan.


title: Grande Armée

text:
Keisarillisen Kaartin ratsuväki sisälsi muutamia oman aikansa parhaimpia ja urhoollisimpia ratsuväen joukko-osastoja, kuten pelätyt Kaartin ratsukrenatöörit sekä Kaartin puolalaiset ratsukeihäsmiehet, jotka kumpainenkaan eivät koskaan historiansa aikana hävinneet yhtäkään taistelua vihollisen ratsuväelle. Vuonna 1804 Keisarillisen kaartin ratsuväki koostui kahdesta rykmentistä eli ratsukrenatööri- ja ratsujääkärirykmenteistä sekä pienistä joukoista santarmeja ja mamelukkeja. Vuonna 1806 mukaan lisättiin yksi rakuunarykmentti. Puolan sotaretken jälkeen 1807 Kaarti sai osakseen lansieerirykmentin puolalaisia ratsukeihäsmiehiä. Seuraava lisäys oli toinen ulaanirykmentti, ns. ”Punaiset lansieerit”, joka koottiin ranskalaisista ja hollantilaisista. Kolmas liettualaisista koottu lansieerirykmentti jäi lyhytikäisemmäksi. Kaartin ratsuväki otti usein osaa taisteluihin ja toimi yleensä tehokkaasti muutamia poikkeuksia lukuun ottamatta.Napoleonin itsensä käskystä ratsuväki muodosti noin viides- tai kuudesosan Grande Arméesta. 800–1 200 miehen ratsuväkirykmentit muodostuivat kolmesta tai neljästä eskadroonasta, jotka muodostuivat kahdesta komppaniasta. Lisäksi oli huoltojoukot. Jokaisen rykmentin ensimmäisen eskadroonan ensimmäistä komppaniaa kutsuttiin ”eliitiksi”, koska sille annettiin parhaat miehet ja hevoset. Ranskan suuren vallankumouksen jälkeen Ranskan ratsuväki oli kärsinyt kokeneiden kuninkaalle uskollisten upseerien kadottua. Napoleon rakensi ratsuväen uudelleen tehden siitä yhden maailman parhaista. Grande Arméen ratsuväkeä ei juurikaan voitettu taistelussa ennen vuotta 1812 ja Venäjän sotaretkeä. Ratsuväki jaettiin kahteen pääosaan.
Jalkaväki muodosti suurimman osan Grande Arméesta. Se jaettiin kahteen pääosaan, linjajalkaväkeen ("Infanterie de Ligne") eli raskaaseen jalkaväkeen ja kevyeen jalkaväkeen ("Infanterie Légère").


title: Grande Armée

text: Linjajalkaväki muodosti jalkaväestä suurimman osan. Grande Arméeta muodostettaessa linjajalkaväkeä oli 89 rykmenttiä, myöhemmin 156. Rykmenttien koko vaihteli, koska pääyksikkönä toimi pataljoona. Pataljoonan koko oli periaatteessa 840 miestä, mutta se oli vain pataljoonan täysi koko ja harvat saavuttivat sen. Tyypillisempi koko olikin 400–600 miestä.


title: Grande Armée

text: Vuodesta 1800 vuoteen 1803 linjapataljoonassa oli kahdeksan fusilier-komppaniaa ja yksi krenatöörikomppania. Vuosina 1804–1807 pataljoonassa oli seitsemän fusilier-komppaniaa, yksi krenatöörikomppania ja yksi voltigeur (kahakoija)-komppania. Vuosina 1808 to 1815 pataljoona koostui neljästä fusilier-komppaniasta, yhdestä krenatöörikomppaniasta ja yhdestä voltigeur-komppaniasta.


title: Grande Armée

text: Kevyellä jalkaväellä oli Grande Arméessa tärkeä rooli, vaikka sitä oli suurimmillaankin vain 35 rykmenttiä. Linjajalkaväki pystyi tekemään samat asiat taistelussa, myös kahakoinnin, mutta ero oli koulutuksessa ja moraalissa. Koulutus tähtäsi liikkumanopeuteen ja tarkkuuteen. Moraali oli korkealla juuri sen takia, että kevyttä jalkaväkeä käytettiin paljon muun muassa suojaamaan suurempia muodostelmia. Miehet oli myös koulutettu liikkumaan paremmin maastossa ja suojautumaan tulelta. Kevyen jalkaväen pataljoonan koostumus oli täsmälleen samanlainen kuin linjajalkaväen, mutta fusiliereille ja krenatööreille oli omat vastineet.


title: Grande Armée

text: Napoleon itse oli tykistöupseeri, ja on sanonut: ”Jumala on sen puolella, jolla on paras tykistö.” Tykistö oli Grande Arméen tulivoimaisin osa, joka pystyi tuottamaan viholliselle eniten tappioita lyhyen ajan sisällä. Tykistö koottiin usein suuriksi pattereiksi, jolloin voitiin keskittää tuli tiettyyn paikkaan. Armeijan tykistön miehistö oli hyvin koulutettu ja tykkejä pystyttiin siirtämään paikasta toiseen erittäin nopeasti.


title: Grande Armée

text: Lisäksi Napoleonin tykistöä auttoi Jean de Gribeauvalin tekemät innovaatiot, jotka tekivät kanuunoista kevyempiä ja helpompia tähdätä. De Gribeauval suunnitteli myös kestävämmän alustan ja vakioi tykkien kaliiberit. Ranskalaiset tykit olivat 4-, 8- tai 12- naulaisia tykkejä tai kuuden tuuman haupitseja. Pienemmät tykit korvattiin myöhemmissä sodissa 6-naulaisilla. Tykkien putket olivat pronssia.


title: Grande Armée

text:
Kenttätykistössä tykkimiehet marssivat, vaikka tykit olivatkin hevosvetoisia. Vuonna 1805 Grande Arméessa oli kahdeksan, myöhemmin kymmenen kenttätykistörykmenttiä (lisäksi Keisarillisessa kaartissa kaksi), mutta nämä rykmentit olivat vain hallinnollisia yksiköitä. Tykistössä itse tykit oli järjestetty pattereiksi (vastaa komppaniaa).
Patteriin kuului tykkimiesten, aliupseerien ja upseerien lisäksi huoltohenkilöstö, joka vastasi mm. tykkien korjaamisesta ja ammusten säilyttämisestä.


title: Grande Armée

text: Ratsutykistössä miehet ja tykit kuljetettiin hevosten vetämissä vaunuissa. Tämä kevyt tykistö operoi paljon lähempänä vihollisten linjoja kuin kenttätykistö, joten miehet olivat koulutettuja myös lähitaisteluun. Tulietäisyydellä tykit irrotettiin valjakon vetämistä etuvaunuista, valmisteltiin, tähdättiin ja ammuttiin. Tykki pystyttiin nopeasti tämän jälkeen saamaan taas kuljetuskuntoon. Ratsutykistön miesten täytyi olla tykistön parhaimmistoa juuri tarvittavasta nopeudesta johtuen. Keisarillisen kaartin ratsutykistön miehet pystyivät valmistelemaan ja ampumaan tykin alle minuutissa.


title: Grande Armée

text: Ratsutykistössä oli kuusi hallinnollista rykmenttiä armeijassa ja yksi kaartissa. Ratsuväkeen kiinnitettyjen patterien lisäksi jokaisella jalkaväen divisioonalla tai ainakin armeijakunnalla oli patteri ratsutykistöä. Sen ylläpito ja rakentaminen tuli kuitenkin kalliiksi, ja parhaimmillaan se täytti noin yhden viidesosan Grande Arméen tykistöstä. Ratsutykistö käytti myös enemmän ammuksia, ja heille jaettiinkin kaksi kertaa enemmän ammuksia kuin kenttätykistölle.


title: Grande Armée

text: Grande Armée pystyi ylittämään jokia helposti ponttonisillan rakentajien avulla. Ponttonisiltojen avulla armeija pystyi yllättämään vihollisen ylittämällä joen sieltä, mistä muuten sitä ei olisi voitu ylittää. Venäjän sotaretkellä ponttonipioneerit pelastivat armeijan tuholta Beresinassa. Ponttonipioneereja oli 14 komppaniaa, jotka olivat kenraali Jean Baptiste Eblén komennossa. Siltojen osat kuljetettiin vankkureissa ja niitä pystyttiin tekemään hevosvetoisissa pajoissa. Ponttonipioneerikomppania pystyi rakentamaan 80 ponttonin (120–150 metriä) sillan noin seitsemässä tunnissa.


title: Grande Armée

text: Sapöörit (nyk. pioneerit) vastasivat tunnelien kaivamisesta linnoitusten murtamiseksi. Heitä ei kuitenkaan käytetty kovin paljon, koska linnoitukset oli helpompi ohittaa ja eristää kuin hyökätä niihin suoraan.


title: Grande Armée

text: Napoleon on sanonut: ”Armeija marssii vatsallaan.” Tämä kuvastaa sotilaallisen huollon tärkeyttä. Sotilailla oli neljän päivän muona mukanaan ja huoltovankkureissa oli kahdeksan päivän, mutta niitä tuli käyttää vain hätätilanteissa. Sen sijaan Napoleon rohkaisi miehiään keräämään ruokaa ympäristöstään.


title: Grande Armée

text: Lisätarvikkeita varastoitiin huoltovarikoille, joita siirrettiin eteenpäin sitä mukaa kuin joukot etenivät. Armeijan huoltovarikoilta muona jaettiin divisioonien ja armeijakuntien varikoille, joilta se siirrettiin eteenpäin rykmenteille ja pataljoonille. Ruokaa jaettiin sen mukaan miten paljon sotilaat saivat sitä ympäristöstään. Omalla alueella ympäristöstä saatiin paljon ruokaa, mutta neutraalilla alueella elettiin huollon varassa. Huoltojärjestelmä mahdollisti Grande Arméen 25 kilometrin marssin päivässä jopa viiden viikon ajan. Nicolas Appertin tekemän ruoansäilytyskeksinnön ansiosta huolto oli entistä tehokkaampaa.


title: Grande Armée

text: Lääkintäjoukot oli sijoitettu rykmenttien, divisioonien ja armeijakuntien tasolle. Lääkäreiden ja muiden lisäksi lääkintämiehinä toimi suuri joukko kokemattomia miehiä. Paljon suurempi osa sotilaista kuoli haavoihin tai sairauksiin kuin taistelussa. Melkeinpä ainoa kirurginen toimenpide oli amputointi. Anestesisena toimenpiteenä käytettiin alkoholia tai joissain tapauksissa potilaan kolkkaamista tajuttomaksi.


title: Grande Armée

text: Myöhemmin kehitettiin ”lentävä ambulanssi” -systeemi, joka mukautti tykistön nopean liikkumistavan sairaanhoitoon ja toimi pohjana monien armeijoiden lääkintäjärjestelmälle. Ne, jotka selvisivät haavoittumisestaan, saivat yleensä hyvää hoitoa Ranskassa. Haavoittuneita käsiteltiinkin usein sotasankareina.


title: Grande Armée

text: Suuri osa Grande Arméen viestiyhteyksistä toimi edelleen jo satoja vuosia käytössä ollella periaatteella, ratsastavien viestinviejien välityksellä. Varsinkin husaareja käytettiin tässä tehtävässä ratsastustaitojensa vuoksi. Lyhyen matkan viestejä voitiin välittää liputtamalla tai soittimilla, esimerkiksi rummuilla ja trumpeteilla.


title: Grande Armée

text: Grande Armée oli kuitenkin myös maailman ensimmäisiä armeijoita, jotka käyttivät kirjekyyhkyjä viestien toimittamiseen perille. Se oli myös ensimmäisiä, jotka käyttivät kuumailmapalloja viestintään ja tähystykseen. Suuri etu oli myös Claude Chappen kehittämä semaforijärjestelmä. Järjestelmä koostui torneista, joiden viestitankojen avulla voitiin esimerkiksi lähettää viesti Pariisista Lilleen, 193 kilometrin matkan, yhdeksässä minuutissa. Napoleonin päämajalla oli mukanaan siirrettävä järjestelmä, ja jopa vankkureissa siirrettävää järjestelmää kehitettiin, mutta sitä ei saatu käyttöön ennen sotien loppumista.


title: Grande Armée

text: Toisin kuin monissa aikaisemmissa armeijoissa (esimerkiksi Ancien régime), yleneminen Grande Arméessa ei ollut kiinni yhteiskuntaluokasta tai vauraudesta. Napoleon halusi armeijan olevan meritokratia, jossa jokaisella olisi mahdollisuus nousta ylöspäin. Sopivien tilaisuuksien sattuessa kyvykkäät miehet pystyivät ylenemään huipulle muutamassa vuodessa, kun muissa armeijoissa se vaati kymmeniä vuosia.


title: Grande Armée

text: Napoleon tunnettiin mestarillisena strategina, mutta hän oli myös taktisen sodankäynnin uudistaja. Vanhoja ja uusia muodostelmia yhdisteltiin, jolloin niistä tuli joustavampia kuin ajan muiden armeijoiden käyttämä linjataktiikka. Sodankäynnissä tehokkaimman keinon ajateltiin olevan koukkaus sivustaan tai selustaan, mikä oli linjataktiikan suurin heikkous. Jotkut komentajat pelkäsivät tätä niin, että vahvistivat sivustojaan heikentyneen keskustan uhalla. Napoleon käytti tätä hyväksi tekemällä valehyökkäyksiä tai jättämällä sivustansa näennäisesti suojattomaksi (kuten Austerlitzin taistelussa). Ranskalaiset pystyivät sitten murtautumaan vihollisen keskustan läpi. Napoleon piti reservissään erityisesti keisarillista kaartia, joka pystyi kääntämään taistelun kulun tarvittaessa.


title: Grande Armée

text: Joitakin yleisiä muodostelmia olivat:


title: Grande Armée

text: Grande Armée muodostettiin alun perin Britteinsaarten valtaamista varten. Se sijaitsi Boulognessa vuoteen 1805. Kun Napoleon kruunattiin Ranskan keisariksi vuonna 1804, häntä vastustamaan perustettiin Kolmas liittokunta. Armeija siirrettiin itään elokuussa ja se hyökkäsi Karl Mackin johtamia Itävallan joukkoja vastaan Ulmissa. Ulmissa ranskalaiset ottivat vangiksi 60 000 itävaltalaista vain 2 000 oman miehen tappioin. Wien valloitettiin marraskuussa, mutta Itävalta ei antautunut, koska sen liittolainen Venäjä ei ollut vielä päässyt taisteluun. Sota jatkui 2. joulukuuta asti, jolloin Grande Arméen joukot voittivat Aleksanteri I:n johtamat joukot Austerlitzin taistelussa. 26. joulukuuta tehtiin Pressburgin rauha ja Pyhä saksalais-roomalainen keisarikunta hajotettiin seuraavana vuonna.


title: Grande Armée

text: Preussi huolestui Ranskan vallan kasvaessa Euroopassa, vaikka se olikin pysynyt neutraalina edellisen vuoden konflikteissa. Diplomaattisen vaiheen jälkeen Venäjä lupautui antamaan sotilaallista apua Preussille ja neljäs liittokunta syntyi vuonna 1806. Grande Armée eteni Preussin alueelle ”pataljoonaneliössä” ("bataillon-carré"), jossa armeijakunnat toimivat tiiviissä yhteistyössä toistensa suojana. Preussin joukot voitettiin 14. lokakuuta Jenan–Auerstedtin taistelussa. Sotaretken aikana 140 000 preussilaista oli otettu vangiksi ja 25 000 haavoittui. Louis Nicolas Davoutin kolmas armeijakunta, Auerstadtin taistelun voittajat, saivat marssia ensimmäisinä Berliiniin. Jälleen kerran Grande Armée siis voitti armeijan ennen sen liittolaisten saapumista. Rauhaa ei tullut.


title: Grande Armée

text: Jäljelle jäänyt preussilaisarmeija kerääntyi Puolaan venäläisten kanssa. Talvisella sotaretkellä ei saavutettu paljoakaan, varsinkin 7. helmikuuta käyty Eylaun taistelu aiheutti vain tappioita ilman suurtakaan muutosta sodan kulussa. Keväällä sotaretki jatkui ja Friedlandin taistelussa 14. kesäkuuta 1807 Grande Armée voitti venäläiset. Seurasi Tilsitin sopimus Ranskan ja Venäjän välillä, jolloin Napoleonilla ei ollut vihollisia koko Euroopassa.


title: Grande Armée

text: Myöhemmin 1807 Ranska hyökkäsi Portugaliin, koska se ei suostunut Englannin mannermaasulkemukseen. Sotaretki johti kuuden vuoden Pyreneiden niemimaan sotaan, jossa Ranska kulutti voimavarojaan. Vuonna 1808 Ranska yritti miehittää Espanjan, mutta Bailenin taistelussa espanjalaiset pysäyttivät ranskalaiset. Napoleon hyökkäsi 125 000 miehen kokoisella Grande Arméella, valloitti Burgoksen linnoituksen ja avasivat tien Madridiin Somosierran taistelussa. Armeija hyökkäsi John Mooren brittiarmeijan kimppuun, pakottaen heidät vetäytymään niemimaalta 16. tammikuuta 1809 Corunnan taistelun jälkeen. Kesti vielä jonkun aikaa ennen kuin ranskalaiset miehittivät myös Etelä-Espanjan.


title: Grande Armée

text: Niemimaan sodan aikana Itävalta elpyi ja Frans I:n hovin sodan kannattajat suostuttelivat Frans I:n käyttämään tilaisuutta hyväkseen ja hyökkäämään Ranskaan kun sen armeija oli sodassa. Vuoden 1809 huhtikuussa Itävalta hyökkäsi ilman sodanjulistusta ja yllättivät ranskalaiset. He olivat kuitenkin liian hitaita käyttääkseen tilannetta todella hyväkseen. Napoleon saapui Pariisista järjestämään tilanteen. Itävalta voitettiin Eckmühlin taistelussa ja sen joukot vetäytyivät Tonavan yli menettäen Regensburgin linnoituksen. Itävalta pysyi kuitenkin taistelukykyisenä ja Grande Armée jatkoi etenemistä. Ranskalaiset valloittivat Wienin jälleen kerran ja yrittivät ylittää Tonavan kaakossa olevan Lobau-saaren kautta, mutta hävisivät Aspern-Esslingin taistelun, mikä oli ensimmäinen Grande Arméen tappio. Seuraava joenylitys onnistui ja Wagramin taistelussa ranskalaiset aiheuttivat Itävallalle 40 000 miehen tappiot. Tuli tulitauko ja myöhemmin lokakuussa Schönbrunnin rauha. Viides liittokunta oli kaatunut ja Itävalta menetti rauhan aluemuutosten seurauksena kolme miljoonaa kansalaista.


title: Grande Armée

text: Espanjaa lukuun ottamatta seurasi kolmen vuoden rauhanaika. Diplomaattinen jännitys Venäjää kohtaan johti vuonna 1812 sotaan. Napoleon keräsi suurimman armeijan, mitä hänen komennossaan oli koskaan ollut.


title: Grande Armée

text: Uudessa Grande Arméessa yli puolet miehistä oli Ranskan liittolais- tai satelliittivaltioista. Niemen ylitettiin 23. kesäkuuta ja armeija yritti nopealla marssilla päästä Michael Barclay de Tollyn ja Pjotr Bagrationin johtamien armeijoiden väliin. Venäläiset kuitenkin pystyivät väistämään Napoleonin yrityksen. Moskovan puolustus johti suureen Borodinon taisteluun 7. syyskuuta, jonka Grande Armée voitti, joskin verisesti eikä saavuttanut paljoakaan. Viikkoa myöhemmin armeija saapui Moskovaan, joka oli tyhjä ja sytytetty tuleen. Moskovassa kului kuukausi, jonka aikana Venäjälle tarjottiin rauhaa. Se ei suostunut, ja armeija lähti perääntymään 19. lokakuuta. Se oli vain varjo entisestään ja sitä ahdistettiin joka puolelta perääntymisen aikana. Beresinan saavutettuaan Grande Armée koostui vain noin 49 000 sotilaasta ja 40 000 osastoistaan eksyneistä, joista ei ollut paljon hyötyä taistelussa. Beresinan taistelussa armeijan pelastivat Jean Baptiste Eblen sillanrakentajapioneerit. Päästyään pois Venäjältä Napoleon meni suoraa päätä Pariisiin käsittelemään muuttunutta poliittista tilannetta. Alkuperäisestä 690 000 miehestä oli palannut Venäjältä vain 93 000.


title: Grande Armée

text: Ranskan tappio Venäjällä rohkaisi Euroopan valtioita muodostamaan Kuudennen liittokunnan. Seuraavan sotaretken keskipisteeksi muodostui Saksa. Napoleon aloitti värväämällä uuden armeijan ja voittamalla Bautzenin ja Lützenin taistelut. Ratsuväen heikentymisen vuoksi voittoja ei pystytty kuitenkaan hyödyntämään täysin eikä sota loppunut, mutta tuli tulitauko. Napoleon halusi käyttää tauon Grande Arméen vahvistamiseen, mutta Itävallan liittyessä liittokuntaan strateginen tilanne alkoi olla hyvin vaikea. Sota jatkui elokuussa ranskalaisten voittamalla Dresdenin taistelulla. Tästä lähtien liittokunta alkoi käyttää Trachenburg-suunnitelmaa, jonka mukaan suoraa taistelua Grande Arméen kanssa vältettiin, mikä osoittautuikin tehokkaaksi kun ranskalaiset hävisivät Katzbachin, Kulmin, Grossbeerenin ja Dennewitzin taistelut. Liittokunnan armeijoiden vahvistuttua ranskalaiset hävisivät kaksi päivää kestäneen Leipzigin taistelun, jonka perääntymisvaiheessa sillan ennenaikainen räjäytys johti yli 20 000 ranskalaisen sotilaan jäämisen väärälle puolelle. Viimeiseksi Grande Armée kuitenkin tuhosi bavarialaisen armeijan, joka yritti estää heidän pakonsa Hanaun taistelussa.


title: Grande Armée

text: ”Suurta valtakuntaa ei enää ole, nyt meidän täytyy puolustaa itse Ranskaa” sanoi Napoleon senaatille vuoden 1813 lopussa. Armeijaan onnistuttiin saamaan lisää joukkoja, mutta strateginen tilanne oli käytännössä toivoton. Liittoutuneet armeijat etenivät Pyreneiden vuoristosta, Italiasta ja Ranskan itärajalta. La Rothieren taistelun Grande Armée hävisi, mutta kuuden päivän taisteluiden sarjassa ranskalaiset aiheuttivat lähes 20 000 miehen tappiot liittokunnan joukoille vain noin 3 000 oman kaatuneen hinnalla. Grande Armée voitti vielä Montereaun taistelun, mutta hävisi Laonissa ja Arcis-sur-Aubessa. Lopuksi liittokunta valloitti Pariisin. Napoleon olisi halunnut jatkaa taistelua, mutta sotamarsalkat eivät suostuneet, ja Napoleon joutui pois vallasta 6. huhtikuuta 1814.


title: Grande Armée

text: Palattuaan Elbalta vuoden 1815 helmikuussa Napoleon aloitti Ranskan vallan varmistamisen uudelleen L’Armee du Nordin (Pohjoinen armeija) avulla. Napoleon yritti jälleen kerran tuhota vihollisen ennen sen liittolaisten saapumista Belgiassa. 15. kesäkuuta alkanut sotaretki oli ensin onnistunut, kun preussilaiset voitettiin Lignyn taistelussa. Huonot komentajat aiheuttivat kuitenkin harmia sotaretken aikana. Emmanuel de Grouchyn hidastunut eteneminen antoi preussilaisille mahdollisuuden järjestyä Wellingtonin kanssa Waterloon taistelua varten, joka oli Napoleonin satapäiväisen keisariuden loppu.


title: Derek Paravicini

text: Derek Paravicini (s. 26. heinäkuuta 1979) on englantilainen vaikeasti vammainen pianisti.


title: Derek Paravicini

text: Paravicini syntyi keskosena. Hän on kehitysvammainen sekä sokea ja autistinen. Paravicinilla on lisäksi savant-oireyhtymä, joka ilmenee hänellä poikkeuksellisen hyviksi kehittyneinä musikaalisina kykyinä. Sen sijaan hän ei osaa keskustella normaalisti eikä myöskään lukea tai laskea.


title: Derek Paravicini

text: Pianoa Paravicini oppi soittamaan 2-vuotiaana. Näkövammaisille tarkoitetussa koulussa hänen hämmästyttävä lahjakkuutensa huomattiin, ja hän aloitti pianotunnit Adam Ockelfordin johdolla.


title: Derek Paravicini

text: Ockelford on testannut Paravicinin kykyjä hahmottaa kuulemansa nuotit. Tämä osasi välittömästi toistaa pianolla soinnut, jotka Ockelford soitti. Yhtä hyvin Paravicini onnistui, kun hänen piti korvakuulolta toistaa sinfoniaorkesterin 50 jäsenen samanaikaisesti soittamat äänet.


title: Derek Paravicini

text: Paravicini alkoi esiintyä yleisölle jo 9-vuotiaana, mutta hänen oli lopetettava autististen kohtaustensa vuoksi. Aikuisiällä hän on aloittanut konsertit uudelleen ja on esiintynyt Yhdysvalloissa sekä Isossa-Britanniassa, muun muassa Bristolin St. George’s Hallissa, jossa hän esitti Bachin, Paganinin, Pachelbelin ja Rimski-Korsakovin teoksia.


title: Derek Paravicini

text: Vuodesta 2006 lähtien Paravicini on opiskellut sokeille tarkoitetussa instituutissa kotikaupungissaan Surreyssä.


title: Derek Paravicini

text: Parhaimmillaan Paravicini on jazz-muusikkona, sillä hän pitää erityisen paljon improvisoinnista.


title: Croatia Records

text: Croatia Records on Kroatian suurin levy-yhtiö. Se tuottaa lähinnä valtavirran musiikkia. Yhtiö perustettiin vuonna 1947 ja sen nimi oli alun perin Jugoton, mutta nimi vaihdettiin nykyisekseen Jugoslavian hajotessa vuonna 1991. Yhtiön nykyinen toimitusjohtaja on muusikko Miroslav Škoro.


title: Alec McCowen

text: Alec McCowen (26. toukokuuta 1925 Tunbridge Wells, Kent – 6. helmikuuta 2017) oli brittiläinen näyttelijä. Hän opiskeli Royal Academy of Dramatic Artissa ja saavutti suurimmat menestyksensä näytelmissä, muun muassa William Shakespearen rooleissa.


title: Alec McCowen

text: McCowen teki Lontoon-debyyttinsä vuonna 1950, ja ensimmäisen elokuvaroolinsa hän sai vuonna 1953. Tunnettuja myöhempiä rooleja oli elokuvissa "Frenzy" (1972) ja "Älä kieltäydy kahdesti" (1983).


title: Alec McCowen

text: McCowenia ehdotettiin Tony- ja Golden Globe -palkintojen saajaksi.


title: Luettelo Teini-ikäiset mutanttininjakilpikonnat (2003) DVD-julkaisuista

text: Tämä on luettelo Turtlesien (2003) DVD-julkaisuista


title: Itävaltalainen ulkomaillapalvelus

text: Itävaltalainen ulkomaillapalvelus () on yleishyödyllinen järjestö, jonka Andreas Maislinger perusti vuonna 1998. Se tarjoaa itävaltalaisille mahdollisuuden suorittaa ase- tai siviilipalveluksen ulkomailla. Tavallinen yhdeksän kuukauden siviilipalvelus ("Zivildienst") korvataan kahdentoista kuukauden mittaisella palveluksella jossakin järjestön kumppanuusorganisaatiossa ulkomailla. Palveluksen voi suorittaa monin eri tavoin, pääasiassa sosiaalityössä tai juutalaisten joukkotuhon muistotyössä.


title: Itävaltalainen ulkomaillapalvelus

text: Itävaltalainen ulkomaillapalvelus tarjoaa kolme eri palveluksen korvaamistapaa:


title: Betty Compson

text: Betty Compson (alun perin Eleanor Luicime Compson, 19. maaliskuuta 1897 – 18. huhtikuuta 1974) oli yhdysvaltalainen näyttelijä. Hän syntyi Beaverissa, Utahin osavaltiossa, missä hän loi laaja-alaisen elokuvatähden uran. Hänen isänsä kuoli nuorena ja hän joutui keskeyttämään koulunkäynnin ansaitakseen elantonsa itselleen ja äidilleen. Hän löysi työpaikan viulistina Salt Lake Cityssä, Utahissa.


title: Betty Compson

text: Compson teki 26 elokuvaa yksin vuonna 1916. Suurin osa niistä oli lyhyelokuvia. Hän viimeisteli elokuvan "The Miracle Man" (1919) George Loane Tuckerille. Comptonin nousu elokuvatähdeksi alkoi hänen roolistaan Rosena tässä tuotteessa.


title: Betty Compson

text: Vuonna 1920 hän alkoi johtaa omaa yhtiötään. Hän työskenteli Hollywoodin Bruntonin studiolla ja hankki käsikirjoitukset kolmeen elokuvaan. Compson palasi New York Citystä, missä hän sai taloudellista tukea elokuviensa tuotantoa varten.


title: Betty Compson

text: Hänen ensimmäinen elokuvansa tuottajana oli "Prisoners of Love" (1921). Hän esitti Blanche Davisin, varakkaaseen perheeseen syntyneen ja perinnöllisen ulkoisen kauneutensa kiroamaa tyttöä. Compson valitsi Art Rossonin ohjaamaan kokoillan elokuvaa. Tarina oli valittu Catherine Henryn tuotannosta.


title: Betty Compson

text: Compson työskenteli Christie Companylle uutena näyttelijänä elokuvissa, seuraten Famous Players-Laskyn elokuvastudiota. Saatuaan valmiiksi elokuvan "The Woman with Four Faces" (1923) hän teki sopimuksen Lontoossa, Englannissa sijaitsevan elokuvayhtiön kanssa. Siellä hän esiintyi päätähtenä neljässä Graham Cuttsin, tunnetun englantilaisen elokuvantekijän ohjaamassa elokuvassa. Ensimmäiset näistä olivat elokuvaversioita englantilaisesta näytelmästä nimeltä "Woman to Woman" (1929).


title: Betty Compson

text: Vuonna 1928 hän esiintyi "The Barkerissa", mykkäelokuvassa joka sisälsi muutamia äänitettyjä kohtauksia. Compson palkittiin Parhaan naispääosan Oscar-palkinnolla esityksestään.


title: Betty Compson

text: Yksi hänen kunnioitetuimmista elokuvistaan on "The Docks of New York", jonka yhteydessä mainitaan usein sen tummansävyinen atmosfääri sekä loistavat roolisuoritukset, ja vuoden 1930 versiossa elokuvasta "The Spoilers" jossa hän esitti roolia, jota näytteli myöhemmin Marlene Dietrich vuoden 1942 uudelleenfilmatisoinnissa ja jossa Gary Cooper esitti roolia, jonka John Wayne myöhemmin tulkitsi uudelleen samaisessa uudelleenfilmatisoinnissa, oli ehkä ainoa kerta jossa sekä Cooper että hänelle vertoja vetävä Wayne näyttelivät täsmälleen samaa roolia.


title: Betty Compson

text: Compsonin viimeinen elokuva oli "Here Comes The Trouble" (1948). Tämän elokuvan jälkeen hän vetäytyi eläkkeelle ja auttoi miestään hoitamaan liiketointa nimeltä "Ashtrays Unlimited".


title: Betty Compson

text: Compson oli naimisissa kolmesti. Vuodesta 1924 vuoteen 1930 hän oli naimisissa elokuvaohjaajan James Cruzen kanssa. Myöhemmin hän avioitui ja erosi tuottaja Irving Weinbergistä. Hänen kolmas aviomiehensä oli Silvious Jack Gall. Gall kuoli vuonna 1962.


title: Betty Compson

text: Betty Compson kuoli vuonna 1974 kotonaan Glendalessa, Kaliforniassa 77-vuotiaana. Hänet haudattiin toiveensa mukaisesti San Fernando Mission Cemeteryyn, Kalifornian San Fernandoon. Hän ei jättänyt jälkeensä yhtään elossa olevaa sukulaista.


title: Kravin kanava

text: Kravin kanava on Huittisten ja Kokemäen alueella Kokemäenjoen eteläpuolella kulkeva kanava. Kanavan tarkoitus oli helpottaa tulvia Kokemäenjoen keskijuoksulla Huittisten yläpuolella ohittamalla joessa olevia koskipaikkoja. Kanava kaivettiin Ruotsin vallan loppuaikoina 1803–1808 ja sitä kaivamassa oli samanaikaisesti yleensä noin 700 sotilasta eri rykmenteistä. Rakennustyötä johti alkuvaiheessa 1803–1804 Henrik Gabriel Porthan. Kanavan rakennustyö keskeytyi kun Suomen sota alkoi 1808 eikä sitä enää myöhemmin jatkettu.


title: Kravin kanava

text: Kravin kanavan pituus on 11 kilometriä ja leveys 7 metriä. Kanavan uoma on edelleen nähtävissä.


title: Edward J. Nugent

text: Edward J. Nugent (7. helmikuuta 1904 – 3. tammikuuta 1995) oli yhdysvaltalainen elokuvanäyttelijä, joka on tullut tunnetuksi myös nimellä Eddie Nugent. Hän esiintyi 81 elokuvassa vuosien 1928 ja 1937 välillä.


title: Edward J. Nugent

text: Hän syntyi ja kuoli New York Cityssä.


title: Alena Vrzáňová

text: Alena Vrzáňová (16. toukokuuta 1931 Praha – 30. heinäkuuta 2015) oli kilpaurallaan Tšekkoslovakiaa edustanut tšekkiläinen taitoluistelija.


title: Alena Vrzáňová

text: Vrzáňová aloitti urheiluharrastuksensa kolmevuotiaana saatuaan vanhemmiltaan sukset. Hänestä tuli yksi Arnold Gerschwilerin tunnetuimmista valmennettavista. Hän sijoittui Sankt Moritzin talviolympialaisissa 1948 viidenneksi ja voitti maailmanmestaruuden Pariisissa 1949 ja Lontoossa 1950. Vuonna 1950 hän voitti Euroopan-mestaruuden.


title: Hajautettu energiantuotanto

text: Hajautettu energiantuotanto tarkoittaa tuotantomallia, jossa suhteellisen pienikokoiset sähkön-, lämmön- ja kylmäntuotannon laitokset ovat hajautuneena ympäri siirtoverkkoa.


title: Hajautettu energiantuotanto

text: Hajautetun energiantuotannon lisääntyminen muuttaa merkittävästi erityisesti sähköverkon toimintaa. Lämmön ja kylmäntuotannossa tuotantorakenne on ollutkin aina suurelta osin hajautettu.


title: Hajautettu energiantuotanto

text: Hajautetun energiantuotannon haasteet ovat ennen kaikkea energian laadun ja määrän hallinnassa. Hajautetussa toimintamallissa energiayhtiöiden on keskenään sovittava käytännöistä, joilla kuluttajille varmistetaan energiansaanti. Asiaan vaikuttavat myös lakimuutokset: esimerkiksi Englannissa on suunnitteilla laki, joka velvoittaa energiayhtiön maksamaan korvauksia jo kolmen minuutin katkon jälkeen.


title: Hajautettu energiantuotanto

text: Sähköverkkojen alusta asti teollisuusmaiden sähköverkko on tuotantomalliltaan ollut keskitetty ja usein valtakunnan laajuinen, eli lukumääräisesti verrattain vähäiset suuret voimalaitokset tuottavat valtaosan sähköstä maantieteellisesti laajaan sähköverkkoon. Sähkönkuluttujat ovat hajautuneena ympäri verkkoa ja ovat ainoastaan kuluttajia.


title: Hajautettu energiantuotanto

text: 2000-luvulla, erityisesti niin kutsutun uusiutuvan energiantuotannon yleistyessä, myös tarve hajautetulle energiantuotannolle kasvaa. Uusiutuvan energian muodot ovat usein luonteeltaan hajautettuja se väistämättä suuresti aikariippuvaisia.


title: Hajautettu energiantuotanto

text: Kun ennen sähköverkko on nähty suurten voimalaitosten "yksisuuntaisena" jakeluverkkona, hajautettu energiantuotanto muuttaa sen luonnetta "monisuuntaiseksi" siirtoverkoksi. Seurauksena suuri määrä toimijoita sekä tuottaa että kuluttaa sähköä verkosta. Ongelmaksi nousee lukuisien eri toimijoiden yhteensovittaminen siten, että verkon tasapaino säilyy.


title: Hajautettu energiantuotanto

text: European Distributed EnErgy Partnership EU-DEEP initiative –projektissa kahdeksan suurta eurooppalaista energiayhtiötä tekee yhteistyötä hajautetun energiatuotannon esteiden poistamiseksi vuosina 2004-2009. Energiayhtiöt ovat Gaz de France (Ranska), Tractebel (Belgia), Iberdrola (Espanja), RWE Energy (Saksa), Lodz Rgn Power (Puola), Electricity Authority of Cyprus, EPA Attiki (Kreikka) ja Latvenergo (Suomi). Siihen osallistuu myös useita valmistajia ja tutkimuslaitoksia. Suomesta projektiin osallistuu VTT. Projektin mukaan hajautettu energiantuotanto parantaa tehokkuutta, takaa puhtaiden energialähteiden turvallisuutta, toteuttaa kestävän kehityksen mukaista energialähteiden kehitystä, kuten uusiutuva energia ja polttokennot. Projektin tarkoitus on ehkäistä näiden tekniikoiden käyttöönoton, jakelun ja siirron esteitä ja koota hajautettu tuotanto suuriksi yksiköiksi.


title: Barbara Ann Scott

text: Barbara Ann Scott O.C. (9. toukokuuta 1928 Ottawa – 30. syyskuuta 2012) oli kanadalainen taitoluistelija. Hän voitti maansa parhaan urheilijan Lou Marsh -palkinnon vuosina 1945, 1947 ja 1948.


title: Barbara Ann Scott

text: Scottin uran huippuvuosi oli 1948, jolloin hän 19-vuotiaana voitti olympiakultaa, maailmanmestaruuden ja Euroopan mestaruuden (EM-kisat olivat tuolloin avoimia myös Euroopan ulkopuolisille luistelijoille). St. Moritzin olympialaisissa naiset joutuivat luistelemaan vapaaohjelmansa kahden jääkiekko-ottelun pahasti kuluttamalla jäällä. Juuri ennen suoritustaan Scott sai aiemmin luistelleelta Yhdysvaltain Eileen Seighiltä tarkat ohjeet, missä kohtaa kenttää jää oli parhaimmillaan ja missä huonoimmillaan. Seitsemän tuomaria yhdeksästä sijoitti Scottin ensimmäiseksi, ja hän voitti kultaa. Vain Itävallan ja Britannian tuomarit sijoittivat kumpikin oman maansa luistelijan ensimmäiseksi.